Qalampir.uz | Тошкентдаги “уйлар қирғинининг” асосий фигуранти – Ортиқхўжаев “The Guardian”га мактуб йўллади\nТошкентдаги “уйлар қирғинининг” асосий фигуранти – Ортиқхўжаев “The Guardian”га мактуб йўллади\nЖамият\t12 Апрель 16:25 13334\nТошкент шаҳар ҳокими Жаҳонгир Ортиқхўжаев Буюк Британиянинг “The Guardian” таҳририятига мактуб ёзди. Пойтахт ҳокими мактубида: “Огоҳлантиришсиз кўчириш: Тошкентда уй-жойларни тўсатдан бузиш ғазабга сабаб бўлмоқда” мақоласидан афсусда эканини билдирди.\n“The Guardian”нашри ўз сайтида ҳоким Жаҳонгир Ортиқхўжаевнинг мактубини эълон қилди.\nБритания нашри ўз мақоласида Тошкентда камида 10 минг киши ўз уйидан кўчирилганини, шунингдек, яна 30 минг кишининг уйи “снос”га тушиш хавфи борлигини таъкидлаганди.\n“Мен Тошкент ҳокими сифатида сизнинг мақолангизни ҳайрат ва афсус билан ўқиб чиқдим”, деган Ортиқхўжаев.\nҲокимнинг таъкидлашича, одамларнинг кўчирилиши ҳақида огоҳлантирилмаётгани нотўғри. Уларнинг бари огоҳлантирилган, баъзилар икки йил аввал хабардор қилинган.\nБундан ташқари, журналист Тошкент шаҳар маъмурияти билан боғланмагани ва шу сабабдан рақамларнинг тўғрилиги текширилмаганига эътибор берилган.\nМактубда қайд этилишича, ҳисоботда ҳеч бир текширув ва расмий манбасиз 10 минг киши кўчирилган ҳамда 30 минг кишининг кўчирилиш хавфи бор дейилган.\n“Тошкентда кўчмас мулкнинг бузилиши ўз-ўзидан рўй бермаяпти. Бу ҳол турар-жойлар оғир ва ярим вайрона аҳволга келганда юз беряпти. Кўп ҳолларда бу туманларда инфратузилма сув таъминоти ва канализация тизимининг тўлиқ янгиланишини талаб қилади”, дейилади ҳоким хатида.\nҚайд этилишича, Ўзбекистон қонунчилигига кўра, бинолар фуқароларни тўла огоҳлантирмай ва компенсация тўлови борасида келишувга эришмай бузилмайди.\n“Бу келишув турли кўринишда бўлиши мумкин: янги турар-жой, бозор нархидан келиб чиқиб товон пули ёки уларнинг уйғунлидаги ҳолида. Турар-жойдан кўчиш учун ҳам ёрдам кўрсатилади”, деган Ортиқхўжаев мактубида.\nТошкент ҳокими ўз мактубида шаҳар аҳолисининг ҳаёт тарзи ва уй-жой фондининг шароитини яхшилаш учун ҳаракат қилаётганини қайд этган.\n“Биз шаҳримиз аҳолисининг ҳаётини, уй-жой фондининг сифати ва хавфсизлигини яхшилашга ҳаракат қилмоқдамиз. Барча фуқароларга яхшиланган шароитлар таклиф этилди ҳамда ҳеч қандай қонун бузилмади”, дейилади мактубда.\nЖаҳонгир Ортиқхўжаев мактуби сўнгида “The Guardian”га Тошкентга келиш ва шаҳар ҳақида батафсил маълумот олиш учун маъмурият билан учрашишни таклиф қилган.\nЖаҳонгир Ортиқхўжаев турар-жой\nОртиқхўжаевнинг энди шахсий университети ҳам бор Ортиқхўжаев: “Рози бўлмасангиз, уйингиз бузилмайди” Ортиқхўжаевнинг қарорида уйларни бузиш ҳақида нима дейилган эди? Уйи бузилганларга ижара пули берилмаяпти, уйлар кечикяпти Имомали Раҳмоннинг ўғли Жаҳонгир Ортиқхўжаевга таклифнома юборди Ортиқхўжаев 5 туман ҳокими фаолиятини танқид қилиб, уларни огоҳлантирди


Продам: Камаз Самосвал сотилади. Цемент 15тн ташиш учун махсус мослаштирилган, - Купить: Камаз Самосвал сотилади. Цемент 15тн ташиш учун махсус мослаштирилган,, Андижан - Продажа: Грузовые автомобили Андижан - 600894\nКамаз Самосвал сотилади. Цемент 15тн ташиш учун махсус мослаштирилган, - Грузовые автомобили\nКод: 600894 Создано: 29-04-2011 08:19\nКамаз Самосвал сотилади. Цемент 15тн ташиш учун махсус мослаштирилган, борт кутарилган. Барча баллонлар янги, хозирда юриб турган\nПродам: Камаз Самосвал сотилади. Цемент 15тн ташиш учун махсус мослаштирилган, - Купить: Камаз Самосвал сотилади. Цемент 15тн ташиш учун махсус мослаштирилган,, Андижан - Продажа: Грузовые автомобили Андижан - 600894. Детали объявления


Ғарб ОАВ: АҚШ Сурия қўшинларига ҳужум қилишга тайёргарлик кўрмоқда\nАҚШ маъмурияти Суриядаги ноҳукумат қўшинларини ҳарбий қўллаб-қувватлашни кучайтириш вариантлари, жумладан Сурия расмий қўшинларига зарбалар бериш имкониятини ўргана бошлади. Бу ҳақда АҚШ маъмуриятидаги манбаларга иқтибос келтирган ҳолда Reuters ахборот агентлиги хабар бермоқда.\nМанбаларнинг айтишича, ушбу масала муҳокамаси мутахассислар томонидан олиб борилмоқда ва АҚШ президенти маъқулловига ҳали аниқ таклифлар билдирилмаган.\nУшбу қарорга АҚШ Россия билан Сурия масаласи бўйича муносабатларда кескинлик вужудга келганини айтгандан кейин қабул қилинган. АҚШ давлат котиби Жон Керри Россия ташқи ишлар вазири Сергей Лавров билан телефон орқали суҳбатда АҚШ Сурия бўйича ҳамкорликни тўхтатмоқчи эканлигини маълум қилган.


Самарқанддаги оролчада қолиб кетган 24 нафар фуқарога ёрдам кўрсатилди\n12:36 05.07.2019 (Янгиланган 12:37 05.07.2019)\nСамарқанд вилоятида 24 нафар маҳаллий фуқаролар ўзлаштирилган ер майдонида деҳқончилик қилиш учун оролчага дарёни кечиб ўтишган. Аммо, сув сатҳи кўтарилганлиги туфайли оролдан яшаш пунктига қайтиш имкони бўлмаган.\nТОШКЕНТ, 5 июл – Sputnik. Самарқанд вилояти Тойлоқ туманида бир гуруҳ фуқароларга амалий ёрдам кўрсатилди.\nФВВ хабарига кўра, 2019 йилнинг 4 июль куни соат Самарқанд вилояти вазирлик навбатчилик хизматига телефон орқали Тойлоқ тумани “Зарафшон” маҳалласи “Мирзаполвон” қишлоғида яшовчи фуқаро Ҳ.А. мурожаат қилиб ёрдам сўраган.\nТермизда чуқурга тушиб кетган сигир қутқарилди – фото\nМаълум бўлишича, 3 июль куни Зарафшон маҳалласи Мирзаполвон қишлоғи ҳудудидан оқиб ўтувчи қисмида жойлашган, ўзлаштирилган ер майдонида деҳқончилик қилиш учун оролчага 24 нафар маҳаллий фуқаролар дарёни кечиб ўтишган. Аммо, сув сатҳи кўтарилганлиги туфайли оролдан яшаш пунктига қайтиш имкони бўлмаган.\nМазкур ҳолат бўйича вилоят Фавқулодда вазиятлар бошқармаси бошлиғи раҳбарлигида жами 4 нафар ҳарбий хизматчи ва 6 нафар қутқарувчилар зудлик билан белгиланган ҳудудга етиб боришган.\nХабарда маълум қилинишича, олиб борилган тезкор ҳаракатлар натижасида оролчада қолиб кетган 24 нафар фуқаролар тан жароҳатисиз махсус кичик хажмли кемада қирғоққа олиб ўтилган.\nЯшнободдаги кўп қаватли уйдаги ёнғин туфайли 30 нафарга яқин фуқаро эвакуация қилинди\nЁнғин-қутқарувчилар томонидан ёнаётган хонадондан икки нафар, қўшни хонадондан бир нафар фуқаро қутқарилган.\nТОШКЕНТ, 3 июн — Sputnik. Тошкентнинг Яшнобод туманидаги кўп қаватли уйда ёнғин содир бўлди. Бу ҳақда Фавқулодда вазиятлар вазирлиги хабар қилди.\n3 июнь куни соат 01:08 да Тошкент шаҳар ФВБ навбатчилик қисмига тумандаги “Тонг” маҳалласи, Тузел 2-даҳаси 22А-уйда (12 қаватли уйнинг 8- қаватида) ёнғин содир бўлаётганлиги тўғрисида хабар келиб тушган.\nҚорақалпоғистонда "пропан-метан заправка"да ёнғин содир бўлди\nВоқеа жойига ёнғин ўчириш экипажлари соат 01.15 атрофида етиб бориб, соат 01-43 да ёнғин ўчирилган.\nШунингдек, ёнғиннинг бинодаги бошқа хонадонларга ўтиб кетиши ҳамда ундан ажралиб чиқаётган заҳарли тутундан юқори қаватларда яшовчи аҳоли заҳарланишининг олдини олиш мақсадида, уйдан 30 дан ортиқ фуқаро хавфсиз ҳудудга эвакуация қилинди.


Мўминжонов ўрнини Канчельскис эгаллади - PFС "Navbahor"\nМўминжонов ўрнини Канчельскис эгаллади\nБугун куннинг иккинчи ярмида Намангандаги «Марказий» ўйингоҳда Наманганнинг “Навбаҳор” клуби янги бош мураббийи Андрей Канчельскиснинг таништирув маросими ўтказилди. Мазкур маросим аввалида Наманган вилоят ҳокими, вилоят футбол ассоциацияси президенти Хайрулла Бозаров сўз олди. Вилоят раҳбари ўз сўзида жамоанинг иккинчи босқичидаги иштироки ҳақида фикр билдириб, чемпионлик учун курашаётган клуб футболчилари “Металлург” ва “Бунёдкор” жамоаларига қарши кечган ўйинлардаги каби ҳаракат қилмасликлари лозимлигини таъкидлади. Натижага бевосита мураббий жавоб беришини айтиб, Илҳом Мўминжоновнинг “Навбаҳор” клубининг ижобий натижаларни қўлга киритишида хизматлари борлигини ҳам эътироф этди. Илҳом Мўминжоновга жамоадаги фаолияти учун раҳмат айтиб, унинг “Навбаҳор” билан хайрлашганлигини билдирди.\nВилоят ҳокими, жамоа натижаларини яхшилаш мақсадида бош мураббий сифатида футбол оламида ўзига хос ўринга эга бўлган Андрей Канчельскисни таклиф этилганлигини билдириб, мухлисларга янги бош мураббийни таништирди. Шунингдек, мураббийни алмаштирилиши осон эмаслигини айтиб, юқори мақсад сари илдамлашда орқага йўл йўқлигини билдирди. Етакчи футболчилар билан суҳбатлар чоғида, улар чемпион бўлиш эзгу ниятлари эканлигини билдиришгани, жамоани ўз олдига қўйган мақсадини амалга ошириш учун бор куч ва маҳоратларини ишга солишга ваъда берганликларини маълум қилди. Янги бош мураббийга омад тилаб, жамоа аъзоларидан чемпионлик учун охиригача курашишни сўради.\nШундан сўнг Канчельскисга ўзбек урф-одатларига кўра зар чўпон ва дўппи совға қилинди. Сўзга чиққан Канчельскис, ҳар бир учрашувда ғалаба учун ҳаракат қилишга интилишини ва бу борада Ўзбекистонда ягона бўлган наманганлик мухлисларнинг қўллаб-қувватлашларига ишонч билдирди.\nНаманган шаҳар ҳокими, “Навбаҳор” футбол клуби президенти Шавкат Абдураззоқов ҳам сўзга чиқиб, жамоада яхшигина таркиб йиғилганлигини айтиб, мақсад сари олға интилиш лозимлигини билдирди. Жамоанинг энг катта ютуқларидан бири сифатида 12-ўйинчи мухлислар эканлигини ҳам алоҳида эътироф этди.\nТаништирув маросими давомида йиғилганларга “Навбаҳор” футбол клубнинг пиар директори сифатида иш бошлаган таниқли актёр Алишер Узоқов таништирилди.\nМаросим давомида Андрей Канчельскис “Навбаҳор” клуби билан расман шартнома имзолади.\nЎз навбатида “Навбаҳор” ПФК раҳбарияти жамоада самарали тарзда фаолият олиб борган Илҳом Мўминжоновга ўз миннатдорчилигини билдиради ва унинг кейинги фаолиятида омад ёр бўлишини тилайди.


Халқаро ташкилотлар Европа Иттифоқини Азимжон Асқаров масаласида қатъий бўлишга чақирди\n06 март 2021, Тошкент вақти: 17:25\nАзимжон Асқаров суд залида.\nЕвропа Иттифоқига аъзо давлатлар ташқи ишлар вазирларининг Қирғизистон пойтахти Бишкекда 7 июль куни ўтадиган Марказий Осиё давлатлари ташқи ишлар вазирлари билан учрашуви арафасида саккизта халқаро ташкилот Европа Иттифоқи ташқи ишлар мутасаддиси Федерико Могеринига ҳуқуқ фаоли Азимжон Асқаровни зудликда қамоқдан озод қилиш масаласида мурожаат қилди.\nAmnesty International, Фуқаролик ҳуқуқлари ҳимоячилари, Журналистларни ҳимоя қилиш қўмитаси, Хьюман Райтс Вотч, Front Line Defenders, Инсон ҳуқуқлари халқаро федерацияси, Инсон ҳуқуқлари бўйича халқаро ҳамкорлик ва Норвегия Хельсинки қўмитаси каби саккизта нуфузли ташкилот 1 июль куни эълон қилган баёнотда Азимжон Асқаров ноқонуний, адолатсиз ва ноҳолис судлов ортидан 9 йилдан бери қамоқда ўтиргани алоҳида таъкидланган.\nБаёнотда айтилишича, 68 ёшли Азимжон Асқаровнинг саломатлиги қамоқда кескин ёмонлашган. Ташкилотлар “адолатсиз судлов оқибатида қамоқда сақланаётган” Азимжон Асқаровни зудликда қамоқдан озод этиш масаласини қирғиз ҳукумати билан музокаралар чоғида кўтаришни ҳамда Асқаровни даволаниш учун хориж давлатларидан бирига олиб чиқилишини талаб этмоқда.\nБишкеклик Ҳуқуқ фаоли Тўлайкан Исмаилова бу баёнотга муносабат билдирар экан:\n-Унинг аҳволи оғир, қаттиқ касал. У соғлиғи ва ёши жиҳатидан алоҳида эътибордаги маҳбуслар тоифасига киради. Бундай одамларни қамоқдан озод қилиш лозим. Негаки, у қамоқда вафот этса, суд ҳукмисиз ўлимга маҳкум этилган шахс қаторида тилга олинади,-деб фикр билдирди.\nБироқ Қирғизистон Жазони ўташ Бош бошқармаси ҳуқуқ фаоллари фикрига қўшилмади:\n-Судланган Азимжон Асқаровнинг саломатлиги қониқарли. Унинг касалликлари ёши кексайиб қолгани билан боғлиқ. У бизнинг тиббий хизматимиз назоратига олинган. Шифокорлар уни “Касалхонага ётқизмаса бўлмайди” деган хулосага келган эмас, - деди Жазони ўташ Бош бошқармаси расмий вакили Эленора Сабатарова.\nСиёсатчи Равшан Жээнбеков эса Азимжон Асқаров адолатсиз судлов қурбони бўлганига ишонишини билдирди:\n-Унинг иши келажакда, албатта, қайта кўриб чиқилиши лозим. Бугунги кунда ҳуқуқ-тартибот тизимларига ишонч деярли йўқ. Бугунги ҳокимиятнинг уни оқлашга кучи етмайди. Фақат халқ чиндан эътироф этган кучли ҳокимият ва парламент мавжуд бўлган тақдирдагина Асқаров оқланади. Бугунги кунда халқаро ташкилотлар босим ўтказаверади, лекин ҳукумат гўёки бундай муаммо йўқлигини баҳона қилиб, қутилиб қолишга ҳаракат қилаверади, - деди Равшан Жээнбеков.\n2016 йил апрелида БМТ Қирғизистон Асқаровни озод қилиши кераклиги тўғрисида қарор қабул қилган, аммо қирғиз суди ҳукмни ўзгартирмаган.\nАзимжон Асқаровга 2015 йили АҚШ Давлат департаментининг “Инсон ҳуқуқлари фаоли” мукофоти топиширилган. Шундан сўнг Бишкек ҳукумати норозилик сифатида Вашингтон билан имзоланган ўзаро ҳамкорлик шартномасини бекор қилган эди.\nҚирғизистон ҳукумати наздида Азимжон Асқаров Ўшда 2010 йилда юз берган қирғинга алоқадордир.\nЎш қирғинида 500га яқин одам ҳалок бўлган. Расмий маълумотларда ҳалоқ бўлганларнингг 70 фоизи ўзбек, 29 фоизи қирғиз. 1 фоизи бошқа миллат вакиллари экани айтилади.\nАйни пайтда қирғинда айбланиб қамалган 545 кишининг 400 нафари ўзбек, 133 нафари қирғиз ва саккиз нафари бошқа миллат вакилларидир.


“Озон- ер шарининг ҳимоя қобиғи”\nВы здесь: Home “Озон- ер шарининг ҳимоя қобиғи”\nСоздано 17.09.2019 10:38 | |\nТаъкидлаш лозимки, ҳар қандай экологик муаммо глобал муаммо бўлиб, бутун дунёга ўз таъсирини кўрсатмоқда. Чанг бўронлари, ёғин миқдорининг камайиши, ёзги ҳароратининг кўтарилиши Орол денгизи саёзланишининг натижасидир.\nБутун жаҳон шу муаммоларни ҳал қилишга ўз ҳиссасини қўшишга ҳаракат қилмоқда, чунки минтақада мавжуд бўлган ҳар бир «қизғин экологик нуқта» ўта исиш ва кутилмаган ойларда ўнглаб бўлмас ўзгаришларга олиб келиши мумкин. Бу муаммолар антропоген муаммолар деб аталади, яъни улар инсон фаолияти билан боғлиқдир. Энг катта экологик муаммолардан бири ҳисобланган зарарли оқибатларга олиб келадиган масала атмосферада мавжуд бўлган озон қатламининг емирилишидир.\nОзон газсимон ўзига хос ҳидли модда бўлиб, унинг молекуласи 3 та кислород атомидан иборат. Озон момақалдироқ бўлиб, чақмоқ чақнаганда, лаборатория шароитида паст электр разрядланишида ёки ультрабинафша нурларининг кислородга таъсири натижасида ҳосил бўлади. Озон - тез парчаланувчи моддадир. Унинг молекуласи атомларга осон бўлинади. Кислород атоми ёки кислороднинг эркин радикали турли кимёвий реакцияларда фаол оксидловчи моддадир. Турмушда ундан сув ва ҳавони тозалашда, кирни оқартиришда фойдаланилади. Озон кичик миқдорда (токсикликдан 50 баробар кам) антиоксидантдир, шу хусусияти туфайли у микроблар, замбуруғлар ва вирусларни йўқ қила олади, тиббиёт ва косметологияда ишлатилади. Озон диабет, вирусли гепатит, герпес, хламидиоз ва бошқа касалликларни озонотерапия усулида даволашда қўлланилади.\nОзон ҳайвонлар ва одамлар соғлиги учун хавфли бўлиб, ис газига нисбатан заҳарлироқ ҳисобланади. У одамларда йўтал пайдо қилади, бош оғриғига сабаб бўлади, кўзга зарар етказади, нафас олишни бузади. Сайёрамизнинг ҳаво қобиғидаги кислород ҳавосидан доимий равишда озонпайдо бўлиб туради. Атмосферанинг юқори қатламлари озон пайдо бўлиши учун табиий макон ҳисобланади. Шу ерда ўткир ультрабинафша нурланиши таъсирида икки атомли кислород молекуласи парчаланади ва ажралган атомлар уч атомли озон молекуласини ҳосил қилади. Бу молекула ноёб хусусиятга эгадир. У атроф-муҳит ва тирик организмлар учун зарарли бўлган қуёшнинг ультра бинафша нурларини ютади.\nЁшларнинг Озон қатламининг ер шарини ҳимоялашдаги аҳамияти ва уни емирилишдан асраш учун амалга оширилиши муҳим бўлган вазифалар ҳақидаги билимларини бойитиш мақсадида жорий йил 14 сентябр куни Ўзбекистон экологик ҳаракати Бухоро вилоят ҳудудий бўлинмаси томониданвилоят экология ва атроф муҳитни муҳофаза қилиш бошқармаси ва бир қатор ҳамкор ташкилотлар вакиллари иштирокида Бухоро вилояти Ромитан тумани 11-сон экология йўналишидаги умумтаълим мактаб интернатида 16 сентябрь–Бутунжаҳон Озон қатламини муҳофаза қилиш куни муносабати билан “Озон- ер шарининг ҳимоя қобиғи” мавзуида давра суҳбати ўтказилди.


Омма олдидаги шармандагарчиликдан кандай кутилиш мумкин? • NeMolchi.uz\nBosh sahifa Jabrlanganlarga maslahat Омма олдидаги шармандагарчиликдан кандай кутилиш мумкин?\nОмма олдидаги шармандагарчиликдан кандай кутилиш мумкин?\nҲаётимизда бир марта бўлса ҳам омма олдида ҳижолат тортиб қолган пайтларимиз бўлади. Бу бир неча дақиқаларга чўзилиши мумкин, лекин йиллар давомида қилиб қўйган хатомизнинг ҳаққини тўлашимизга тўғри келади. Биргина хато бизни яшашимиз, ишлашимиз, щахсий хаётимиз – ҳамма-ҳаммасига ўз таъсирини кўрсатмай қолмайди. Ҳудди ҳамма сизга қўлини бигиз қилиб кўрсатаётгандек, ҳамма устингиздан кулаётгандек кўринаверади. Бундан қандай қутулиш мумкин?\nМенимча бундай ҳолат ҳар биримизда бўлган. Баъзиларда бу каттароқ жараёнларни ўз ичига олади. Дейлик, сиз бирор ишни яхши ниятлар билан бошлайсиз-у, афсуски, охири сизни уялтириб қўяди ёки сиз ким биландир яхши ният билан танишасиз-у, у сизга қаттиқ панд бергани учун эл олдида юзингиз шувут бўлади. Баъзи хатоларимизнинг бадали ўта қаттиқ бўлади.\nКелинг, бундай уят ҳисси қаердан келиб чиқишини ўрганамиз. Уйда ота-онамиз бирор холатга салбий қараш билан қарайди, улар учун бу шармандали. Ота-онангизга бу каби ҳолатлар уятлими, демак сизга ҳам шундай бўлиши керак, шундайми?\nҲижолатли ҳолатга тушиб қолганимизда кузатувчи, баҳоловчилар албатта топилади. Лекин улар вазиятни сизнинг назарингиз билан эмас, ўз қаричи ва уларнинг дунёкарашидаги фикрлар билан баҳо беради.\nУят бу – ўз-ўзингизга нафрат ва ўз-ўзингиздан кўнглингиз қолиши демакдир. Айни пайтда ўзингизга савол беринг: бўлиб ўтган ҳолат ўзлигингизни рад этишга арзийдими аслида? Тасаввур қилинг, бўлиб ўтган воқеа 5 йилдан кейин аҳамиятли бўладими? 10 йилдан кейин-чи? Умуман уят хисси – ўзингизни ўзгартиришингиз ёки ўзингизни эзиб, адо қилишингизга арзийдими? Хўп, шу ҳолат бўлди дейлик, нимадир ўзгарадими?\nБундай ҳолатлар сизга яхшигина дарс бўлади ва келгусида уларни такрорламаслик имкониятини беради. Бирор иш қилганингизда пухта режа қилишга, ким биландир шахсий ҳаётингизни боғламоқчи бўлсангиз ҳар кимга ҳам ишонмасликни ўргатади.\n#Sukutsaqlama #СукутСақлама #ЗўравонликданҲолиЎзбекистон #ЗўравонликкаЙўқДеймиз


ПАНДЕМИЯНИ – САБРЛИК БИЛАН БИРГАЛИКДА АЛБАТТА ЕНГАМИЗ » Фаровон юрт\nПАНДЕМИЯНИ – САБРЛИК БИЛАН БИРГАЛИКДА АЛБАТТА ЕНГАМИЗ\nБугунги кунга келиб, коронавирус деб аталмиш офат кўплаб дунё мамлакатларини қамраб олиб, инсоният ҳаётига жуда катта талофатлар олиб келмоқда.\nМуҳтарам Президентимизнинг таъбири билан айтганда бу кўринмас бало бутун дунёга хавф солаётгани хеч кимга сир бўлмай қолди. Ана шундай оғир дамда барчамиз бирлашишимиз, бир ёқадан бош чиқаришимиз кераклигини яъна бир бор бот-бот такрорлаб ўтдилар. Муҳтарам юртбошимиз кечани-кеча, кундузни-кундуз демай халқимизни яъни сиз-у, бизларни ғамимизни, соғлигимизни ҳамда эртанги кунимизни ўйлаб, барчамизни карантин қоидаларига амал қилишга чақирмоқдалар. Муҳтарам юртбошимизнинг халқимизни ана шу балою-офатдан асраш, ўзга юртда бўлган ватандошларимизни ҳам ўз оилалари бағрига қайтариб, уларнинг саломатликларини муҳофаза қилиш борасидаги ғамхўрликларини барчамиз ҳис этиб турибмиз.\nМухтарам юртбошимизнинг халқимизга қилган мурожаатларида шу кунга қадар бу бедаво дарднинг тўлақонли давоси топилмаганлиги сабабли бирдан-бир чора ўзимизни, оиламизни асраш орқали жамиятни, дунёни сақлаб қолиш мумкинлиги борасидаги ўғитлари ҳам ҳаётий ҳақиқатдир. Бу касаллик тарқалишининг салбий таъсирини жаҳон иқтисодиётига 8,5 трлн. доллар моддий ва қанчалик юқори маънавий зарар билан бўлган таъсирини ҳис қилишимиз мумкин. Бунда, ривожланган мамлакатларнинг YAIM 5 фоизга, ривожланаётган мамлакатларда эса 0,7 фоизга пасайди. Бу 1930 йиллардаги “буюк депрессия"дан кейинги кескин иқтисодий инқирозни англатади, дейилади БМТнинг иқтисодий ҳисоботида. Коронавирус соғлиқни сақлаш соҳасида ва иқтисодиётда мисли кўрилмаган даражада ва миқиёсда инқирозни келтириб чиқарди, карантинга оид таъқиқлар ва чегараларнинг ёпилиши иқтисодий фаолиятни тўхтатиб қўйди ва дунё бўйлаб миллионлаб ишчилар ишсиз қолишди. Прогнозларга кўра, 2020 йилда 34,3 миллион киши ўта қашшоқлик чегарасига тушиб қолиши мумкин, бунда, ушбу кўрсатгич Африка мамлакатларида 56 фоизга ўсиши кузатилади. Пандемия оқибатида, эҳтимолан, 2030 йилга қадар ўта қашшоқликда яшайдиган одамлар қаторига яна 130 миллион киши қўшилиши мумкин экан.\nМаълум қилинишича, дунё бўйлаб ҳукуматлар иқтисодий инқирозни минималлаштириш учун ялпи ички маҳсулотини қариийб 10 фоизга тенг молиявий чораларни амалга оширди. 2021 йилда эса ўсиш даражаси ўртача 3,4 фоизга тенг бўлиб, йўқолган маҳсулотни қоплаш учун етарли даражада бўлиши кутилмоқда. Шу билан бирга, ривожланаётган давлатларнинг ЯИМ 2020 йилда 0,7 фоизга пасайиб, ундан кейин 2021 йилда 5,3 фоизга кўтарилиши прогноз қилинмоқда.\nШу ўринда Президентимизнинг сўзларига шуни қўшимча тарзда қилиб ўтмоқчиманки, “Иқтисодий фаолиятнинг кенг кўламли чекланиши ва ноаниқликлар туфайли глобал иқтисодиёт 2020 йилнинг иккинчи чорагида қотиб қолиши мумкин. Биз ҳозир Буюк Депрессиядан бери кўрилмаган кучли ретсессиянинг даҳшатли ҳақиқатига дуч келмоқдамиз,” - дея таъкидлади БМТнинг бош иқтисодчиси ва бош котибининг иқтисодий ривожланиш бўйича ёрдамчиси Еллиот Харрис.\nКоронавирус соғлиқни сақлаш соҳасида ва иқтисодиётда мисли кўрилмаган даражада ва миқиёсда инқирозни келтириб чиқарди, карантинга оид тақиқлар ва чегараларнинг ёпилиши иқтисодий фаолиятни тўхтатиб қўйди ва дунё бўйлаб миллионлаб ишчилар ишсиз қолишдилар.\nДунё мамлакатларида учраётган бундай иқтисодий инқирозларга мамлакатимиз ҳам дуч келмаслиги, ўта оғир ҳолатга тушуб қолмаслигимиз учун карантин қоидаларига қаттий амал қилган ҳолда иш олиб боришимиз кераклигини ва бунда карантин холатини давом эттирган холда ўз иш фаолиятимизни бошлашимиз кераклигини айтиб ўтилди.\nШундай экан ҳозирги оғир пандемия холатида барчамиз ўзимизнинг қолаверса яқинларимиз ва атрофдагиларимизнинг соғлиги учун бефарқ бўлишга умуман ҳаққимиз йўқ.\nШу ўринда мен, халқимиз бошидан ўтқазаётган короновирус пандемиясига қарши курашаётган бир вақтимизда, Бухоро ва Сирдарё вилоятларига табиий офат ҳавф солганлиги тўғрисида ҳам айтиб ўтсам мақсадга мувофиқ бўларди деб ўйлайман.\nСИРДАРЁДА ЭВАКУАЦИЯ МАРКАЗИДАГИ ҲАЁТ ҲАҚИДА!!!\nЖорий йилнинг 1 май куни Сирдарё вилоятидаги “Сардоба” сув омбори тўғони ўпирилиши натижасида сув остида қолган худудлардан ўн минглаб фуқаролар хавфсиз жойларга эвакуатсия қилинди. Ҳозирча сув қайтгани йўқ ва одамлар мактаблар, коллежлар, лицейлар, болалар боғчалари биноларида энг муҳими меҳмондўст, оғир кунларда бир-бирининг кунига ярайдиган ҳалқимиз оилавий шароити қанақа бўлишидан қатъий назар ўз уйларидан эвакуация қилинган одамларга жой бердилар, уларга қўлларидан келганча ёрдам қўлларини чўздилар. Бу биз ўзбекларнинг энг олийжаноб фазилатларимиздан биридир.\nМисол қилиб оладиган бўлсак, Сирдарё вилоятига мамлакатнинг турли худудларидан инсонпарварлик ёрдамлари келишда давом этмоқда. Унда аҳолига энг керакли бўлган озиқ-овқат маҳсулотлари, кийим-кечак ва мебел ортилган юк машиналари карвонларини кўришимиз мумкин.\nБУХОРО ВИЛОЯТИДА ТАБИИЙ ОФАТ\nБухородаги талофат 141,6 миллиард сўмни ташкил этмоқда экан. Бухоро вилоятида жорий йилнинг 27-апрел куни содир бўлган табиий офат натижасида шаҳар ва туманларда 41 минг 927 та бино ва иншоотлар талофат кўрган, деб маълумот бермоқда Бухоро вилояти штаби. Шундан 41 минг 85 таси аҳоли хонадонлари, 842 таси ижтимоий соҳа объектларига турли хил даражада зарар етган. Мутаҳассисларнинг ҳисоб-китобига кўра, кўрилган зарар 141,6 миллиард сўм этиб белгиланмоқда. Айни кунда 24 минг 322 та аҳоли хонадони, 326 та умумтаълим, 160 та мактабгача таълим, 81 та соғлиқни сақлаш ва 88 та бошқа муассасаларда таъмирлаш-тиклаш ишлари якунланди. Жиззах вилоятнинг барча ҳудудларига шу вақтга қадар 825 минг 492 дона шифер, 414 минг 906 кв.метр профнацил, 3 минг 700 кв метр ойна, 4 минг 249 метр куб ёғоч-тахта, 185 тонна цемент, 45 минг дона ғишт, 1 минг 600 кило мих етқазиб берилган.\nАҳоли турар жойлари ва ижтимоий соҳа объектларига етқазилган зарарни бартараф этишда жами 32 минг 530 нафар қурувчилар жалб қилинган. Шунингдек, Мудофаа вазирлигидан 240 нафар (32 бирлик махсус техника), вилоят Фавқулодда вазиятлар вазирлигидан 245 нафар (54 бирлик махсус техника), Ички Ишлар вазирлигидан 79 нафар (18 бирлик махсус техника), Миллий гвардиядан 250 нафар (18 бирлик махсус техника) шахсий таркиб амалий ёрдам кўрсатмоқда.\nЎзбекистон ХДП фракцияси ҳамда Меҳнат ва ижтимоий\nмасалалар қўмитаси аъзоси\nAdmin. Жойлаштирган санаси: 23-05-2020, 11:06\nАсосий сахифа » Янгиликлар » ПАНДЕМИЯНИ – САБРЛИК БИЛАН БИРГАЛИКДА АЛБАТТА ЕНГАМИЗ


Ниқобдан нима фойда? Давлат нега ниқоб учун “курашмоқда” | Qalampir.uz\nНиқобдан нима фойда? Давлат нега ниқоб учун “курашмоқда”\nБу қизиқ\t09 Июль 2020 18:59 12638\nКоронавирус пандемияси бошланган илк даврларда кўплаб мамлакатлар карантин чораларини менсимади, айрим мамлакатларда, ҳатто, ниқоб тақиш бўйича талабга қарши чиқилди. Вақт ўтгач, ниқоб тақиш ўзини оқлади ва бир қатор мамлакатларда ниқоб мажбурий этиб белгиланди. Президент Администрацияси ҳузуридаги Ахборот ва оммавий коммуникациялар агентлигида ўтган брифингда Санитария-эпидемиологик назорат давлат инспекцияси бошлиғи Нурмат Отабеков ниқоб тақишнинг аҳамияти ҳақида гапирди:\n“Касаллик қўзғатувчиси организмга учта йўл билан киради: оғиз, бурун ва кўзнинг шох пардаси. Агар касаллик қўзғатувчиси ифлосланган қўлимиз билан кўзимизга тегиш орқали кирадиган бўлса, қолган иккита йўлда ҳаво-томчи билан нафас йўлларимиз орқали киради. Демак, ниқобни оғиз ва бурунни ёпиш учун ишлатилади. У даҳанни ёпиш, қулоққа илиб қўйиш ёки номига оғизни ёпиб, бурунни очиб қўйиш учун ишлатиладиган нарса эмас. Асосий мақсад – касаллик кирадиган йўлни ёпиш”.\nНиқоб тақиш бўйича одамлар орасида турли эътирозлар тарқалмоқда. Кимдир бу бефойда деса, яна бошқа биров ниқобни соғлом одам эмас, балки беморлар бошқаларга юқтирмаслик учун тақиши керак деган фикрни илгари сурмоқда. Отабеков брифингда ушбу масалага ҳам тўхталди.\n“Ниқоб ҳақида фикрлар кўп. Жаҳон соғлиқни сақлаш ташкилоти ёки мутасадди ташкилотлар ниқоб ўрнига нима таклиф берди? Ўрнига ўрин ҳеч нарсани таклиф қилаётгани йўқ.\nЭнди масалани ўзимиз синаган усуллар билан кўрайлик: битта жамоада бир неча одам касал бўляпти, ниқоб тақиб юрганлар соғлом. Демак, ниқобнинг самараси ҳақида бизда ишонч бор. Шундай экан, бунга нисбатан ёндашувни ўзгартиришимиз керак. Бизнинг мақсадимиз кимнидир жаримага тортиш эмас”, дейди Отабеков.\nМаълумот ўрнида, Ўзбекистон Республикаси Маъмурий жавобгарлик тўғрисидаги кодексининг 54-моддасига кўра, карантинли ва инсон учун хавфли бўлган бошқа юқумли касалликлар пайдо бўлиши ҳамда тарқалиши шароитида ваколатли органнинг махсус талабларига зид равишда жамоат жойларида ниқобсиз бўлиш — базавий ҳисоблаш миқдорининг беш бараваригача миқдорда жарима солишга сабаб бўлади.\nКоронавирус Нурмат Отабеков ниқоб\n24 Январь 21:32 43198\n23 Январь 11:45 41189\n24 Январь 13:55 33555\n25 Январь 09:19 31155\n24 Январь 14:11 29243


Турин университетининг Тошкентдаги филиалида “Ақлли автомобиль” маркази очилди.\nДХХ чегара қўшинлари томонидан товар-моддий бойликларнинг йирик партияси тўхтатиб қолинди\nДавлат хавфсизлиги хизматининг чегара қўшинлари вакиллари умумий миқдори 90 миллион сўмга тенг “ондатра” терисининг йирик партиясини давлатимиз чегарасидан ноқонуний олиб ўтилишига уринишга чек қўйди\nЎзбекистон январь-февраль ойларида қанча “иномарка” автомобиль сотиб олди?\nЖорий йилнинг январь-февраль ойларида Ўзбекистон 90,5 млн. долларлик автомобиль импорт қилди\nДунё тарихидаги энг қиммат автомобиль қайси, ўриндиқ-чи?\nЛюкс классидаги автомобиллар ишлаб чиқарувчи “Bugatti” компанияси дунё тарихидаги энг қиммат автомобилни тақдим этди. Бу ҳақда компания расмий сайтида маълум қилинди.\nЙўловчиларнинг яқинини узоқ қилган йўл қачон очилади?\nНавоий шаҳри ва Нурота туманини боғловчи 4Р57 автомобиль йўлининг Қорақарға довонидаги бунёдкорлик ишлари қачон якунига етказилади.


Ўзбекистон, 02 феврал 2017\n20 октябр 2019, Тошкент вақти: 08:29\nпайшанба 2 феврал 2017\nТошкент АҚШ ширкатларига “энг қулай шартлар” яратиб беришни ваъда қилмоқда\nТашқи иқтисодий алоқалар, инвестиция ва савдо вазири Элёр Ғаниев Ўзбекистон раҳбарияти мамлакатда АҚШ бизнеси ҳозирлиги кенгайишидан манфаатдор эканини билдирди. Бу баёнотни Ғаниев АҚШнинг 30 чоғли йирик ширкати вакиллари иштирокида 1 февраль куни Тошкентда ўтган АҚШ-Ўзбекистон савдо палатасининг навбатдаги мажлисида берди.\nOzodMikrofon: "Менга қарз илган электрчиларнинг ўзини қарздор қилиб қўйдим"\nЖиззах вилоятининг Ғаллаорол туманида истиқомат қиладиган пенисонер Набижон Жўрабоев электр тармоқлари идораси унинг бўйнига қарийб бир миллион сўм дебиторлик қарзини қандай қилиб илиб қўйгани ва у қандай қилиб электр тармоқлари идорасининг ўзини қарздор қилиб қўйгани ҳақида OzodMikrofonга гапирди.\nБадавлат кишилардан моддий ёки молиявий ёрдам ундириб, уни кам таъминланган оилаларга топшириш тўғрисидаги буйруқ Ўзбекистон мусулмонлари диний идорасининг Андижон вилоят ваколатхонасидан жойлардаги имомларга 1 феврал куни берилди, деб хабар қилди вилоятдаги туманлардан бирининг бош имоми.\n“Сомон Эйр” Душанбе - Тошкент рейсига чипта сота бошлади\nТожикистоннинг “Сомон Эйр” ширкати биринчи февралдан Душанбе-Тошкент йўналиши бўйлаб чипта сота бошлади. Тожик ширкати берган маълумотга кўра, бу йўналиш бўйича илк йўловчилар парвози 20 февралда амалга оширилади. Чипта нархи бир томонга 1164 сомони (150 АҚШ доллари) миқдорида белгиланган. Бу сўнгги 24 йил орасида икки пойтахтни боғловчи биринчи парвоз бўлади.\nСурхондарё вилоятидаги Шўрчи тумани давлат санитария эпидемиология назорат маркази шифокор ва ҳамшираларининг Озодликка арз қилишича, улар қишлоқма-қишлоқ юриб, аҳолидан гўнг йиғишга мажбурланяпти. Шифокорларнинг айтишларича, улар одамларнинг уйида қанча гўнг борлигини аниқлаши, рўйхат қилиши ва уни фермерларга тақдим қилиши керак.\nҲукумат порталида эълон қилинган "Ўзбекистон Республикасини янада ривожлантириш бўйича ҳаракатлар стратегияси тўғрисида"ги фармон лойиҳаси муҳокамасида ҳаммаси бўлиб 1314 киши иштирок этди. Келиб тушган таклифларнинг ярмидан сал кўпроғи – 710 таси кўриб чиқилган, 118 та таклиф қабул қилинган, 284 таси рад этилган, 308 та таклиф эса, “маълумот учун”, деб таснифланган. Сизни эътиборимизни ўзига тортган 10 таклиф билан таништимоқчимиз.\nТошкентдаги “Абу Сахий” улгуржи бозоридан харид қиладиган тадбиркорларнинг айтишларича, сўнгги бир ҳафта орасида бозордаги товарлар нарх-навоси анча кўтарилган. Товар йўқлиги учун айрим дўконлар фаолиятини тўхтатган. Бунинг асосий сабаби, бозорда текширув кетаётганлиги ва “Абу Сахий” ширкати орқали хориждан юборилган молларнинг божхонада ушлаб турилгани билан изоҳланмоқда.


2(VU:R): Заиф, табиатан камёб, локал тарқалган тур. ТМХИ Қизил рўйхатига киритилган [DD].\nШимолий Қизилқум (Қорақалпоғистон, Навоий вил. шимоли). Ўзбекистондан ташқарида: Қозоғистон.\nМустаҳкамлашган қумлар билан тўсилган ва сийрак бута ўсимликлари билан қопланган тақирсимон тупроқли аллювиал текислик қисмлари.\nЛокал популяциялардаги ўртача зичлиги ҳар гектарга 0,5 та тўғри келади.\nЕтарлича ўрганилмаган. Март-сентябрда тунлари фаол, кундузи инига беркинади, қишловни ҳам ўша ерда ўтказади. Март ойида жуфтлашади, апрелда болалайди (2-4). Болалари май ойида илк бор уясидан чиқади, кейинги йилнинг баҳорига келиб жинсий вояга етади. Урғочиларининг бир қисми июлда иккинчи насл беради. Ўтсимон ўсимликлар уруғлари, мевалар, баъзан умуртқасиз жониворлар билан озиқланади.\nЧўл зонасидаги қўриқ ерларнинг ўзлаштирилиши.\nСақланиб қолган барча локал популяцияларини аниқлаб, муҳофазасини ташкил қилиш, ареали, сони ва яшаш тарзини мукаммал ўрганиш лозим.


ОАВ: машиналарнинг уйлар олдида бетартиб қўйиб кетилиши тез ёрдам ишига халақит бермоқда\n20:56 / 09.08.2015 4118\nТошкентдаги кўп қаватли уйлар остида шу ерда яшовчи одамларнинг машиналари бетартиб қўйиб кетилиши тез ёрдам ҳамда ўт ўчириш машиналарининг ишига жиддий халақит бермоқда. Уй остида машиналарнинг тўлиб кетиши натижасида тез ёрдам машинаси баъзан ўз вақтида оғир аҳволдаги мижознинг уйига етиб бора олмаяпти, ўт ўчириш машиналари эса ёнғин авж олган жойга қадар кириб бора олмаяпти, бунинг натижасида ёнғин оқибатлари янада аянчли бўлмоқда.\n“Ёшлигимда, тез тиббий ёрдамда ишлаганимда, кўчалар бўш эди. Биз керакли манзилга ҳеч қандай қийинчиликсиз етиб борар эдик, аммо ҳозир ҳаммаси ўзгарган, – деди шифокор Рустам Каримов “Правда Востока” газетаси мухбирига. – Илгари битта маҳаллада битта ёки иккита автомобиль бўлса, ҳозир уларнинг сони бир неча баробарга кўпайиб кетди. Бир томондан бу яхши – аҳолининг турмуш тарзи яхшиланиб бормоқда. Бошқа томондан эса, газ чиқитлари кўпаймоқда, улар эса турли хасталикларни келтириб чиқаради. Биламизки, кўпгина машиналар газда юради, бу эса нафас йўллари хасталигига олиб келади”.\nМахсус яратилган автотураргоҳлар хизматларидан ҳамма ҳам фойланавермайди. У ерда машина қолдиришни эп кўрмай, кўплар ўз уловини уйининг остига олиб келиб қўйишни истайди. Бу эса қўшниларга ва давлат хизматларига қийинчиликлар туғдиради.


Халқаро хотин-қизлар куни қачондан нишонлана бошлаган? - zarnews.uz\nДунё мамлакатларида махсус кунлар мавжуд бўлиб, улар бирор воқеа туфайли қабул қилинади. Жумладан, 8 март - Халқаро хотин-қизлар куни сифатида байрам қилинишига бир фожиали ҳолат сабаб бўлган.\n1857 йилнинг 8 март куни Aмериканинг Нью-Йорк шаҳридаги пойабзал ва тикув фабрикасининг 40 мингдан ортиқ ишчилари меҳнат шароити яхшиланишини талаб қилиб, иш ташлайди. Фабрика бошқарувчилари намойишда иштирок этган аёлларни корхона биносига қамаб қўяди. Aёллар ва қизлар қамалган бинода ёнғин содир бўлиб, олов ичида қолган 129 нафар аёл вафот этади. Бу воқеа бутун мамлакатни ларзага солади.\nЁнғин оқибатида ҳаётдан кўз юмган ишчи-аёллар хотираси учун Америкада аёллар ташкилоти тузилади ва биринчи марта хотин-қизлар унга аъзо бўладилар.\n1891 йилдан ушбу сана Австрия, Дания, Германия ва Швейцарияда хотин-қизлар байрами сифатида нишонлана бошлайди. 1910 йил БМТнинг Копенгагенда ўтган халқаро конференциясида 8 мартни Халқаро хотин-қизлар куни сифатида нишонлаш таклифи билдирилади.\nКейинчалик кўпгина мамлакатларда аёлларнинг фаоллашуви бошланди, улар меҳнат ҳуқуқи ва ҳурматига эга бўлиш, камбағалликка қарши кураш ҳамда тинчлик учун кураш олиб боришди. 1965 йилдан эса бу санада дам олиш куни эълон қилиниб, ҳукуматлар тантанали тадбирларда аёлларга нисбатан давлат сиёсатининг амалга ошираётган ишлари тўғрисида ҳисобот беришга киришди. Аста-секин Халқаро хотин-қизлар кунини аёлларнинг ўз ҳуқуқларини талаб қилганликлари учунгина эмас, балки уларни қадрлаш, ҳурмат қилиш ва эъзозлаш куни сифатида ҳам байрам қилиш анъанага айланди.


ЁНҒИНЛАР СОНИ НЕГА ОШМОҚДА?\nСўнгги янгиликлар 24.09.2019 103\nЎтган 2018 йил давомида вилоятимиз ҳудудида 1 минг 26 маротаба ёнғин, 11 маротаба ис гази билан боғлиқ кўнгилсиз ҳолатлар қайд этилган. Улар оқибатида 88 киши шифохонага ётқизилган бўлса, кўрсатилган тиббий муолажаларга қарамай, 11 нафар инсон ҳаётдан кўз юмган.\nБу ҳақда куз-қиш мавсумида ёнғин хавфсизлиги талабларини таъминлаш бўйича амалга оширилаётган ишлар таҳлилига бағишланган давра суҳбатида таъкидлаб ўтилди.\nВилоят ёнғин хавфсизлиги бошқармаси ташаббуси билан ташкил этилган мазкур тадбирда Ёнғинга қарши кураш жамияти вилоят бўлими, ҳудудий газ таъминоти филиали, "Қашқадарё ҳудудий электр тармоқлари" акциядорлик жамияти, халқ таълими, соғлиқни сақлаш бошқармалари ва қатор ташкилотларнинг масъул ходимлари иштирок этди.\nУнда сўзга чиққанлар томонидан таъкидланганидек, одатда куз-қиш мавсумида аҳоли хонадонларида чақнаш, ёнғин ёки ис газидан заҳарланиш билан боғлиқ ҳолатлар кўп учрайди. Бунинг асосий сабабларидан бири эса фуқароларимизнинг иситиш воситаларидан нотўғри фойдаланиши, белгиланган ёнғин хавфсизлиги талабларига етарлича риоя қилмаслигидир. Айнан мана шундай эътиборсизликлар охир-оқибат қимматга тушаяпти.\nДавра суҳбатида куз-қиш мавсумида ёнғин ва ис газидан заҳарланиш ҳолатларининг олдини олиш, аҳоли хонадонларида тарғибот ва профилактика ишларига масъул ташкилотлар томонидан олиб бориладиган ишлар самарадорлигини ошириш масалалари хусусида фикрлашилди.


Райхон ва Лола! Шоу-бизнесда катта шов-шув бўлган сухбат! - 8 Апреля 2011 - Sayyod.com\nБош сахифа » 2011 » Апрель » 8 » Райхон ва Лола! Шоу-бизнесда катта шов-шув бўлган сухбат!\n"Журналист-юлдуз” лойихамизнинг навбатдаги иштирокчилари Райхон ва Лола!\n1-Қисм (Лола журналист)\nГазетада кеча чиққунга қадар шоу-бизнес оламида яхшигина шов-шув бўлган Лола ва Райхоннинг ГАЗЕТАГА КИРМАГАН ва БАДИИЙ КЕНГАШДАН ЎТМАГАН сухбатни ТЎЛИҚ ТУРИНИ эътиборингизга хавола қиламан:\nЛойиҳага келгунча, айтишига қараганда тушлик қилаётган пайт саволларни IPad мосламасига тезда ёзиб олган Лола тайёр эканлигини ҳисобга олган ҳолда у биринчи бошлайди.\nҚизлар аввалига бир-бирига хазиломуз мурожаатлар билан бошлашди\nЛола: Салом Райхон, кўринишингиз аъло.\nРайхон: Рахмат, Сизники хам. (кулишади)\nЛола: Сиздан доим интервью оламан деб орзу қилгандим\nРайҳон: Бу мен учун обру.\nЛола: Мен бунга шубҳа хам қилмагандим.\nЛола: Олдинги йил нималар билан ёдда қолди,ютуқ ва омадсизликлар, бу йилдан нималар кутяпсиз, режаларингиз\nРайҳон:-Умуман олганда инсон нолимаслиги керак деб ҳисоблайман. Ва умуман мен бахтли инсонман деб ҳисоблаб Худога шукур қиламан. Бор нарсамга шукур қиламан, албатта режа, мақсад ва истакларим бўлгани билан уларнинг устида ишлаб керагидан кўпини хохламайман. Менда йўқ бўлган нарсалардан нолимайман, демак шу нарсага лойиқ топилмаган бўлишим хам мумкин, балки вақти етмагандир. Лекин хозирги хаётимдан мамнунман. Олдинги йил қандоқ бўлган бўлса шундайлигига Худога шукр қиламан, яхши нарсалар кўп бўлди, альбом чиқардим, хорижда концертим бўлди, вилоятларда хам албатта.\nЛола: Сиз хар йили шундоқ хам концерт бериб, альбом чиқарадиган хонандасиз, менга олдинги йил олдингизга қўйган мақсад ва балки эришилмаганлари, кейинги йилга қолдирилганлари қизиқроқ?\nРайҳон:- Йўқ, ундайи бўлмади. Концертга тайёрланиш пайтида бу йилим хам бошланди. Буни сезмай қолдим десам хам бўлади, чунки концертга тайёргарлик пайтида кун билан туннинг хам фарқи бўлмай қолади.\nЛола: Фурсатдан фойдаланиб табриклайман, концертда бўлиб катта таассурот билан қайтдим, кўп ишлаганингиз кўриниб турибди. Ижоддаги катта ўсиш ва ривожланиш сезилган.\nРайҳон: Раҳмат, концертдан кейин "Севавераман” альбомини чиқардик. Насиб қилса 1 апрель куни болакайлар ижодий мактабини очяпман\nЛола: Болакайлар учунми?\nРайҳон:-Умуман олганда ёш бўйича чегараланмаган, лекин асосий урғу болаларга бўлмоқда, профессионал мактаб эмас, диплом берилмайди. Шунчаки бу мактаб ўз танасини бошқара олиш, ўз овози билан куйлаш деган нарсаларни олға суради. Овозни созлаб, рақсга тушишни ўргатамиз деб ваъда бера оламиз.\nЛола: Профессионал эмас ихлосмандлар бўлгани билан дарс берувчилар ўз ишини устаси бўлса керак?\nРайҳон:- Ўқитувчиларнинг хаммаси профессионал!\nЛола: Қувончли холат.\nРайҳон:- Фарзандларингизни олиб келинг.\nЛола: Ўғлимга хам сўнгги мультфильм клипингиз жуда ёқади. Доим куйлаб юради, ким буни куйлайди десам "Ахон” дейди. 2 ёшлик бу ўғлим атиги икки номни билади, Наргиз ва "Ахон” (кулишади). Қўшиқларингизга матнни ўзингиз танлайсизми? Куйлаётган қўшиқларингиз шахсий хаётингизга боғлиқми ёки умумий хаётий қилиб куйлайсизми?\nРайҳон:- Айрим қўшиқларим матнини рус тилида матн тузиб Якзонга бераман, у эса жахли чиқиб, мен шоирман, таржимон эмаску дейди (кулади).\nЛола: демак у таржима қилади?\nРайҳон:-Ҳа, албатта адабий тус бериб. Қўшиқларим менинг шахсий кечинмаларим ёки шунчаки биронта воқеадан қаттиқ таъсирланганим натижаси бўлиши хам мумкин. Фақат мухаббат эмас, хаётий бирон нарса бўлиши мумкин, яъни мен кўрганим ва мени таъсирлантирган нарсалар.\nЛола: Дунёдаги барча қўшиқларнинг аълоси юксак туйғу-мухаббат хақида. Сиз ўз хаётингизни берар даражада қаттиқ севганмисиз?\nРайҳон:- Туйғу бўлган албатта, лекин хаётни бериш даражаси нотўғри, хаётимни ўзим истаганим учун олганим йўқ-ку..\nЛола: Шунчаки юзаки савол эди, асл моҳияти севгининг кучи хақида билмоқчи эдим\nРайҳон:- Албатта қаттиқ севганман, балки шунинг таъсирида хам ижод қиларман.\nЛола: Мухаббат сизга оғриқ келтирганми, куйганмисиз севгидан?\nРайҳон:-Мухаббатнинг албатта мана шундай салбий тарафлари хам борлигини нафақат ўзимдан балки атрофдагилардан хам кузатиб биламан. Албатта оғриқ билан куйдиради. Яхши муносабат бўлган тақдирда хам, қаттиқ яралаш онлари бўлиб туради.\nЛола: Жавобсиз мухаббатни сезганмисиз?\nРайҳон:- Майкл Джексонни хақиқатдан хонанда сифатида эмас, эркак сифатида севганимни айтиб бергандим. Билмасам балки бу унчалик номал эмасдир?(кулади)\nЛола: Аксарият ҳолларда илк мухаббат жавобсиз бўлади, ёш қизларимизга бу вазиятда ўзига ёрдам бериш учун қандай маслахат бера оласиз?\nРайҳон:- Менга дуо ёрдам беради. Худога илтижо қилаётган пайтим енгил тортаман. Бу фақат мухаббатдан азиятга боғлиқ эмас, умуман хамиша илтижо пайтида ёруғлик ва енгилликни ҳис этасиз.\nЛола: Хаётда бажарган энг яхши ишингиз?\nРайҳон:- Айтсам нокамтарлик бўлади, шунинг учун айта олмайман.\nЛола: Яхши, унда уятли ишингиз хақида, хаётда қайси қилган ишингиздан уялиб, пушаймон бўлгансиз?\nРайҳон:- Тўғрисини айтсам бундай ишларни қилмасликка харакат қиламан. Албатта кичик холатлар бўлади, ахир инсонмиз хеч қайсимиз гунохдан ҳоли эмасмиз, тўғрими? Лекин бу қадар кейин пушаймон бўлганимдек катта нарса бўлмаган.\nЛола: Демак омадли инсон экансиз. Сизга таъсир кўрсатиб нимангизнидир тубдан ўзгартириб юборган китоб бўлганми? Ҳаётингизга таъсир кўрсатган ёки қадр-қимматларни қайта ўйлаб чиқишга ундаганими?\nРайҳон:-Ҳозир психологик йўналишда бўлган "Эркак ва аёл” деган китобни ўқияпман. Аёллик ва эркаклик тушунчасини чуқурроқ ўрганишни истаяпман. Чунки икки жинс умуман бошқа бошқа сайёралар. Эркакларни тушуна олмайман, улар умуман бошқача. Шунинг учун шу китобни сотиб олиб, ўзим учун нимадир, янги нарсани очаман деб ўйлаяпман. Ваҳоланки ҳозирча ўша билган нарсаларимни ҳам у ерда учратмоқдаман. Шунинг учун биз шунчаки бошқа-бошқа ва эркакларни борлигича қабул қилиш кераклигини тушундим, чунки..\nЛола: Чунки, эркак дегани асли ташхисдек а?\nРайҳон:- Чунки уларни ўзгартиришга харакат қилиш бефойда мехнат дегани.\nЛола: Бу китоб эркакларни янада яхшироқ ўрганишга ёрдам бердими?\nРайҳон:-Йўқ, умуман олганда бу китобдан аёлларни ҳам чуқурроқ ўрганишни истагандим, чунки аёллар ҳам турфа.\nЛола: Менимча эса аёллар хам эркаклар хам бир ҳил\nРайҳон:-Йўқ, бир ҳил эмас.\nЛола: Севги сиз учун?\nРайҳон:- Севги бу ҳаётда харакатланмоқ. Севги дунёни сақлаб қолади деган қўшиқ ҳам бор, ва мен унга қўшиламан. Чунки, агар мухаббат бўлмаганида биз ҳаммамиз қандайдир бир тош даврида тўхтаб қолган бўлардик. Эволюция ҳам мухаббат натижасида амалга ошади деб ҳисоблайман.\nЛола: Севгига чин дилдан ишонасизми?\nРайҳон:- Севгидан жуда қўрқаман, лекин унга жуда ҳам ишонаман. Йўлимда хақиқий, чуқур, вафодор, диққатли, юмшоқ, ўзим тасаввур қилган ва бир умрга бўлган мухаббатни учратишни жудаям истайман. Қандайдир бир қисман, парча эмас, бутун диққатимни тортиб, бутун юрагимни эгаллаб турадиган, ҳаётимни унга бахшида қиладиган мухаббат бўлишини истайман.\nЛола: Бундай мухаббат умрбод бўлиши учун нималар қилиш керак экан?\nРайҳон:- Шунчаки бу туйғу бўлиб яшашни иложиси йўқ, бунинг учун устида ишлаш керак.\nЛола: Қандай ишлаш керак?\nРайҳон:-Мана шу қандай ишлаш кераклигини билмайман (жилмаяди). Менда бу ишда тажриба йўқ, билмайман, билганимда менда ҳозир севган инсоним бўлган бўларди. Бу саволга жавоб бериш мен учун қийин.\nЛола: Турмушга чиқишни истайсизми?\nЛола: Оила ёки карьера деган танлов туриб қолса?\nРайҳон:- Бу ҳолатда қурбонликсиз бўлмаслигини тушунаман, лекин мени танлаган инсон бундай танлов олдида қўймаслигини биламан.\nЛола: Хеч қачон ишонч билан гапирманг\nРайҳон:- Мен кутаётган инсон мени бундай танлов олдида қўймайди, агар у мени севса, мени тушуниб, ҳаётга бўлган нигоҳимни ҳам хурмат қилиши керак. Мусиқани менинг хаётимдаги ўрни жуда катта эканлигини билиш қийинмас, уни шартта олиб, ҳаётимдан қирқиб олиб улоқтириб юборишни иложиси йўқ.\nЛола: Райҳоннинг идеалидаги инсон уни шуғулланаётган касби билан қабул қила билиши керак шундайми? Агар сиз уни қаттиқ севиб қолсангизу унинг талаби санъатни тарк этиш бўлса демак, сиз ундан воз кечар экансизда?\nРайҳон:-Мухаббат бу бир-бирини тушунмоқлик деб биламан. Ҳамма нарсада бир-бирини тушунмоқликни ҳам иложиси йўқ, лекин асосий бўлган нарсаларни тушуниши керак. Бундай олиб қараса, мен ёмон нарса билан шуғулланаётганим ҳам йўқ. Оила учун қандайдир қурбонликлар қилиш керак бўлади албатта, лекин альбомлар чиқармаслик, клиплар олдирмаслик мен учун қийин. Бу оила учун катта бўлмаган қурбонлик деб ўйлайман, тўй хизматлари, қандайдир иштироклар, гастроллар булардан воз кечишга тайёрман, чунки хеч қайси бир эрга бу ёқмаслиги тайин. Бу нарсаларни тушунаман, ҳар қандай муносабатда келишиб иш тутган маъқул. Юқорида узоқ муддатга мухаббатни етказиш хақида айтдингиз, бунинг омили айнан мана шу "компромис” деб биламан. Бу нарса икки тарафлама бўлиши керак, агар фақат бир одам қурбонликка бораверса бу хеч қандай натижага олиб келмайди. Икки киши бир бирига интилишини сезилиши керак. Ремарк айтганидек "Мухаббат бу икки кишининг бир-бирига қараб тургани эмас, Мухаббат бу икки киши бир тарафга қараб турганидир”.\nЛола: Райҳонни кўнглини овлаш учун қандай эркак бўлиши ва қандай жихатларга эга бўлиши керак?\nРайҳон:-Ростгўй бўлсин. Саҳоватли, инсонпарвар, меҳрибон ва вафодор. Албатта вафодор! Чунки муносабатда учинчи одамни умуман қабул қила олмайман!\nЛола: Демак хиёнатни кечира олмайсиз?\nРайҳон:-Тўғрисини айтсам, алданишга тайёрман. Шунчаки эркак кишини борлиғи шундан иборатки, ҳеч бўлмаса бир маротаба бўлса ҳам ҳиёнатга боради.\nЛола: Демак бошиданоқ унга сизни алдаш учун рухсат берасиз?\nРайҳон:- Йўқ, рухсат бермайман албатта, лекин бошқа тарафдан бундан қочиб қутулиб бўлмаслигини ҳам тушуниб турибманку. Пуштиранг кўзойнакни тақиб олиб, йўқ мен танлаган эркак бошқача бўлади дея олмайманку. Бу эркакларнинг борлиғи эканлигини тушунаман, балки бу бир физиологиядандир. Мана худди бизга фақат бир инсон керак эканлигини билганимиздек уларда хам бу нарса оддий хол. Билмадим нима учун улар бундай, лекин бу нарсани борлигича қабул қилишим керак. Лекин ақлли эркак ўз аёли устида шундай меҳрибончилик кўрсатиши керакки, унинг аёли ҳеч қачон ҳатто шундай бўлиши мумкин деб гумонланмасин ҳам.\nЛола: Билиб қолсангиз кечира олармидингиз? Ёки доно аёл сифатида буни билмаганликка олармидингиз?\nРайҳон:- Йўқ! (Хандон отиб кулиб юборади). Жим тура олмайман, менда бундай характерим йўқ.\nЛола: Хиёнатдан сўнг у билан яшашни давомлаб, яна ўша нигоҳ билан боқа олармидингиз? Яна шундай хурмат қила олармидингиз?\nРайҳон:-Йўқ. Менга билмаслик осонроқ.\nЛола: Шундай вазиятга тушганлар учун маслаҳат бера олган бўлармидингиз?\nРайҳон:-Аввало аниқ бу нарсада амин бўла билиш керак. Чунки бахтингизга хасад билан гап тарқатишган бўлиши хам мумкин. Хиёнат бўлган тақдирда ҳам эркаклар шундай эканлигини тушуна олиш керак. Агар дархақиқат оиласини севса, бу хиёнат шунчаки бир хиссиз нафс қондиришдек ўтган бўлса бошқа гап. Эркакларда кўп учрайдиган ҳолат, ҳиссиз ғафлатга берилиши..\nЛола: Шунчаки тасодифан ва маст ҳолатда а? (кулади)\nРайҳон:- Ха, мана шу каби тасодиф ва жиддий бўлмаган хиёнат бўлса кечириш мумкин деб хисоблайман. Агар рухан сотқинлик бўлса, яъни туйғу хам ҳис қилса унда муносабатни узган яхши.\nЛола: Қўйиб юборармидингиз?\nРайҳон:-Қўйиб юборган бўлардим. Йўқ, мен ўзим кетган бўлардим.\nЛола: Идеалингиздаги эркак хақида сўраганимда керакли ижобий тарафларидан кўпини айтиб, молиявий тарафлари хақида тўхталмадингиз.\nРайҳон:- Чунки бу мен учун мухим эмас.\nЛола: Яъни оддий қамбағалгина Чирчиқлик чилангарда(слесарь) сизни юрагингизни забт этиш имконияти бор, шундайми?\nРайҳон:-Нима учун энди дарров Чирчиқдан чилангар бўлиши керак?\nЛола: Қўпол қилиб умумлаштириб айтганда дейлик, оддий йигит масалан.\nРайҳон:-Умумий бирлаштириб тургувчи қизиқиш кўпроқ бўлиши керак, тушуняпсизми? Масалан ўша Чирчиқлик чилангар билан хам гаплашиш учун умумий қизиқ бўлган мавзуни хам топа олмаймиз. Энг асосийси бир-бирини тушунмоқ деб юқорида айтдим. Агар ўзаро бир-биримизни тушунсак-да унинг пули бўлмаса у менинг қайлиғим бўлмаслиги учун сабаб бўла олмайди! Агар у ақлли бўлиб унда...хм қандай тушунтирсам экан (сўз топишга қийналади), русча қандай бўларди..(кулади)\nЛола: Ўзбекча айтишингиз мумкин бемалол. (кулгу)\nРайҳон:- Потенциал! Айни дамда пули бўлмаслиги мумкин, лекин агар унда потенциал бўлса упул топишни йўлини қила олади.\nЛола: Агар у иқтидорли рассом бўлса? Ақлдан озар даражада жуда иқтидорли лекин маблағсиз. Унинг суратлари сизни кўнгил тубингизгача таъсир қила олар даражада бўлиб, пул топа олмаса.\nРайҳон:-Йўқ. Менимча бу менга хос бўлган турга кирмайди. Ақлдан озар даражадагисини ўзи мен учун эмас, маъжозий айтганда мен ҳаволанмаган, ерга яқинроқ бўлган инсонларни ҳуш кўраман. Буржим Паризод, ва у ер унсурига хос.\nЛола: мен ҳам Паризодман. Шунинг учун келинг эркаклар ва мухаббатдан кўра ерга яқинроқ бўлган нарсалар хақида сухбатлашсак. Таом тайёрлашни биласизми? Яқинларингиз сиздан кутган шоҳона таомингиз қандай?\nРайҳон:-Тўғрисини айтсам, таом тайёрлашни унчалик ҳуш кўрмайман, лекин сўнгги пайтлар бу нарсага қизиқа бошладим. Танишларим ва онамни ҳам ҳоли жонига қўймай мени таом тайёрлашга ўргатинглар деяпман. Ростини айтсам бу нарсани уддасидан чиқиш турмуш тарзимга мос эмас. Эрталаб чиқиб кетиб кеч қайтаман, таом тайёрлаш тугул гоҳида уни ейишга вақт топа олмайман.\nЛола: Умуман мазза қилиб овқатланишни яхши кўрасизми ва қандай таомларни ёқтирасиз?\nРайҳон:- Тўғрисини айтганда "гурман” (Лаззатланиб овқатланишни ҳуш кўргувчи, таъмни фарқлайдиган, таомлар бўйича муккасидан кетган) эмасман тез-тез овқатланишга тўғри келади.\nЛола: Яъни иш билан бўлиб танаффусларда тезпишар таомлар "гамбургер” ва "хот-дог”лар ейишингиз мумкин?\nРайҳон:-Йўқ, «фаст-фуд»ларни унчалик хушламайман. Бутерброд ёки шоколад билан гохида кифояланиб қўйишим мумкин.\nЛола: Келинг имиджингиз хақида, кимлар яратади, нималардан илҳомланасиз?\nРайҳон:-Билмасам, кутилмаганда ҳаммаси келади. Албатта ҳамиша замон талаби билан ҳамнафас бўлишга интилиб, тв ва журналларни кузатиб бораман. Либосларни яратишда Анжела исмли тикувчим ёрдам беради.\nЛола: У сизни ғояларингизни амалга оширадими? Ёки...\nРайҳон:-Хар-ҳил бўлади. Гоҳи мен таклиф қиламан, гоҳи унинг таклифига биноан, ёки журналдан кўриб уни сал ўзгартириб либос яратамиз.\nЛола: Концерт либосларида ўз танловингизга ишонасизми? Истаган нарсангиз ҳамиша амалга ошадими?\nРайҳон:-Йўқ. Хатто бу йилги концертимда ҳам қониқмадим. Тилларанг либосим бу қадар нозик бўлишини кутмагандик. Зар парчалари ипларни кесиб юбориб сочилиб кета бошлади. Натижада раққосалар ялангоёқ рақсга тушган сахналарда, либосимдан саҳнага ёйилиб кетган шишасимон парчалар оёқларни кесиб юборди. Сахнада қон изларини кўп жойда учратиш қийин эмасди. Кейин пуштиранг либосимга бириктириладиган юбкани концертгача кўрмагандим, айнан концерт куни кўрдим ва афсуски мен истаган тарзда тайёр бўлмаганини билдим..\nЛола: Менга эса айнан ўша юбка бошқа либослардан кўпроқ ёқди.\nРайҳон:- Ҳар кимнинг ўз диди ва қарашлари бор, олдинги йилдаги либосларим кўпроқ ёққанди.\nЛола: Умуман мода сиз учун нима ва унга қандай муносабатдасиз?\nРайҳон:-Унга мос бўлишга харақат қиламану, ортидан қувмайман. Жуда замонавий бўлгани билан менга қулай бўлмасаёки ярашмаса киймайман. Фақатгина ўзимга ёқса ва қулай ҳис қилсаму бошқаларга ёқмаса хам, киявераман.\nЛола: Демак мода сиз учун одамга ярашган либос?\nРайҳон:-Йўқ, Агар мавсум янгилиги бўлган замонавий либос бўлсаю, уни кийганимда ярашса бошқа гап.\nЛола: Мен ҳам шуни айтгандим.\nРайҳон:-Йўқ, менга олдинги асрдаги либос ҳам ярашиши мумкин, лекин айнан шу мавсумдаги бўлиши керак..\nЛола: Дидингиз яхши деб ўйлайсизми?\nРайҳон:- Билмасам, қийин савол. Лекин шундай эканлигига умид қилган бўлардим.\nЛола: Кўпчилик қизлар нафақат ҳатти-ҳаракатларингиз, ўзингизни тутишингиз балки кийинишингизга ҳам тақлид қиладилар. Мода хақида китоб ёза олган бўлармидингиз?\nРайҳон:-Йўқ, бу қадар модада нозик дидга эгаман дея олмайман.\nЛола: Модада ўзингизни аъло деб билмасангиз ўз ишингизни профессионали деб биласизми?\nРайҳон:-Мен ҳали кўп нарсаларни ўрганишим керак деб ўйлайман. Мана ҳозир мактаб очиляпти, мен у ерда ўзим ҳам илк ўқувчи бўлиб ҳамма дарсларни ўзлаштиришни бошлайман. Ўзимга яраша ижоддаги бўшлиқларим бор, мен буни тан олишни истамайман ва у бўшлиқларни тўлдиришга харакат қиламан. Хуллас профессионал бўлишни истайман ва бунга интилмоқдаман.\nЛола: Райҳоннинг ўзидан ҳам қандайдир дарсликлар бўладими мактабингизда? Яъни ўзингиз ниманидир ўқитасизми?\nРайҳон:- Очиқ дарслар бўлади. Мен ўзим ўқувчи бўламан.\nЛола: Шунча йил саҳнада ишлаб қўйгансиз, кўпчилик учун намуна сифатида турасиз, наҳотки ўргатишга арзигулик ҳеч нарсангиз йўқ? Ахир кўпчилик мактабингизга эмас ўзингизга интилиб келишади. Уларнинг ишончлари ҳам кўпроқ сизга бўлади.\nРайҳон:-Шунинг учун ҳам энг аъло ўқитувчиларни танладим. Менинг фикримча, улар энг аъло ўқитувчилар. Улар билан ишлаганим учун бунга аминман, мени концертларимда сахналаштирувчи ва рақсларни ижро қилганлар. Улар менга яқин бўлган инсонлар. Мен бу мактабда хамма йўналишларни ўрганувчи ўқувчи бўламан, чунки ўзбек классик рақсларни ўрганишни жуда ҳам истайман. Мени нафақат томошабинлар, балки профессионал раққосалар ҳам баҳолашини истайман. Бу мактабда яна модерн ва араб рақслари ҳам ўргатилади. Ўргангим келяпти тушуняпсизми, кейинги концертим юқорироқ поғонада бўлишини истайман, ва бу поғонани фақат мен бера оламан. Бунинг учун кўп нарсаларни ўрганишимга тўғри келади, вокалдан дарс оламан, овозим устида ишлаб уни қайта созлаттиришни истайман, билмадим балки бу ҳаммаси мени синдириб қўйиши мумкин, лекин харакат қилиб кўрмоқчиман.\nЛола: Бу ишларингизда омад тилайман, мана синглингиз бор, у ҳам Сизга қараб сиз танлаган йўлдан боришни истайдими? Умуман у ҳам сизни мактабингизга борадими?\nРайҳон:-Албатта боради. Лекин мен шуғулланаётган иш билан у ҳам шуғулланишни истайди дея олмайман. Ҳозирча аниқ бир тўхтамга келинганича йўқ, лицейга ўқишга киряпти. Шунинг учун математика ва инглиз тилларини ўрганмоқда.\nЛола: Онангизни ҳаммамиз биламиз ва ҳурмат қиламиз, ажойиб актриса ва инсон. Онангиз йўлидан кетиб сиз ҳам актриса бўлишни истармидингиз? Умуман ижро қилишни истаган ролингиз борми?\nРайҳон:-Актрисаликни ўзимда синаб кўрганман, билсангиз фильмда иштирок қилганман. Бу жуда қийин вазифа эканлигини англаб, таълим олиш керак эканлигини тушундим. Менга кўп нарсаларни, хусусан актерликни мен билмаган сирларини ўргатган Боря Ғофуровдан миннатдорман. Шунингдек онамдан ҳам миннатдорман, улар менга қандай қилиб йиғлашни ўргатдилар, бу менга жуда жуда қийин кечди. Тўғрисини айтсам актриса бўлиш менга ёқмайди, билмадим нега, лекин бу соха ёқмайди.\nЛола: Нима учун?\nРайҳон:- Масалан оддий бир йиғлаш учун ҳаётингиздан энг оғир дамларни эслашингиз керак бўлади, ва у нарсани қайта ўзингиздан ўтказганингиздан сўнг йиғлай оласиз. Бу одам учун ортиқча асабларни зўриқтиришга олиб келади.\nЛола: Сизнинг ишингиз ҳам асаблар зўриқишидан айро эмаску\nРайҳон:-Ҳаётдаги оғир дамларни йиғлаш учун ишлатиш мен учун нотўғри. Бу нарсани уддасидан чиқаётганларга хавас қиламан, масалан ёш ўзбек актрисаларимиздан Дилноза Кубаевага жудаям хавас қиламан. Унинг роллари табиий ва Голливуд даражасида деб ҳисоблайман. У иштирок этган фильмларни томоша қилар экансиз бошқа актерларни умуман сезмайсиз.\nЛола: Бизга таниш бўлган бир режиссер сиз билан бу борада бахслашган бўларди.Яқиндагина "Даракчи” газетасида бир режиссер фикри билан мақола чиққанди, тўғрисини айтсам уни ўқиб Дилнозага рахмим келганди.\nРайҳон:-"Ўғригина келин” фильмини томоша қилгач Дилнозадан бошқа хеч кимни кўрмадим. Фильм сюжетини тушунишимиз учун бошқалар унга фақат ёрдам бериб турганини кўряпман, лекин Дилноза олдида бошқалар кўринмай қоляпти. Нақадар кучли махорат.\nЛола: Балки бу режиссернинг айбидир? Ўша фильмда бирга ўйнаган Улуғбек Қодиров бошқа фильмда худди шундай бошқаларни сездирмас даражада ўйнаши мумкин.\nБалки бу режиссернинг айби билан актер нотўғри намоён бўлаётгандир? Ахир хақиқий актерлар бир-бирини тўлдириб туриши керак, сездирмай қўйиши эмас.\nРайҳон:-Йўқ. Шунчаки юқори даражада бўлиш керак. Агар Дилноза Кубаева билан ишлаётган бўлсангиз албатта ундан юқори бўлиш шарт эмас, лекин ҳеч бўлмаса унинг даражасида бўлишингиз керак.\nЛола: Демак, Дилноза Кубаевада омадсиз роллари йўқ шундайми?\nРайҳон:-Йўқ, мен унинг ҳамма фильмларини томоша қилмаганман шунинг учун аниқ айта олмайман. Хеч ким билан бахслашишни истамаган бўлардим, чунки бу менинг шахсий фикрим. Агар режиссерлар норози бўлса улар ўз фикрига эга бўлишга хақли, ўзимни ҳис қилган нарсаларимни айтяпман. Кўпчиликка Майкл Джексон ёқмаслиги мумкин, мен эса жуда яхши кўраман.\nЛола: Эркаклардан актер сифатида ёққанлари борми?\nРайҳон:-У даража эмас деб хисоблайман. Улар яхши актер, лекин даражаси юқори бўлишини истардим. Дилноза кучлироқ деб хисоблайман.\nЛола: Бугунги кундаги ўзбек киноси даражасичи?\nРайҳон:- Жуда бўш (слабый). Тўғриси-да, биз очиқчасига сухбатлашяпмизку, лекин қандайдир ютуқларни қўлга киритаётган, фестивалларда қатнашиб муносиб ўринларни қўлга киритаётган фильмлар бор, бугунги кундаги замонавий ўзбек фильмларини қадрини ерга урмоқчи эмасман, лекин юқорироқ даражада бўлишини истардим. Балки имкониятлар чеклангандир, тасмага (пленка) суратга олиш дейлик, қандайдир бир Голливуд даражасидаги техникаларни ишлатишми, билмадим.\nЛола: Бизнинг кино хақида фикрингизга қўшилмаслик қийин албатта.\nРайҳон:- Билмадим, балки мен жудаям қатъий (жестко) жавоб бергандирман.\nЛола:Бу оддий хаёт хақиқати, ва уни шундайлигича қабул қилиш керак. Кўпчилик машхурлар пластик жаррохлик ёрдамига боришади. Сизни муносабатингиз?\nРайҳон:-Хеч қачон пластик жаррохлик хизматига мурожаат қилмаганман.\nЛола: Қачондир мурожаат қилган бўлармидингиз?\nРайҳон:-Худога шукур хозирча менга бу нарсани кераги йўқ, мухтожликни сезмаяпман, бу хақида ўйламаганман хам.\nЛола: Ахир мен шундоқ хам гўзалманку, пластик жаррохлик керак эмас денг?(кулади)\nРайҳон:-Кўринишим мени қониқтиради. Балки ўзимда қайсидир аъзоларимни мана бундай бўлса яхшироқ бўлган бўларди деб ўйлашим мумкин, лекин пластик жаррохга бормаган бўлардим. Лекинбошқаларнимухокамахам қилмайман.\nЛекин барибир энг охирига қўйиладиган нарсалар қаторига қўйсам керак, чунки наркоз мен учун жуда бир дахшатли нарса. Менимча кўпроқ жисмоний тарбия тарафлама ўз устимда ишлаган бўлардим. Пархез ва жисмоний мехнат муъжиза яратади.\nЛола: Сўнгги пайтлар дунёда бўлаётган воқеаларга муносабатингиз. Япониядаги цунами масалан хаммамизга таъсир кўрсатди, хамдардмиз. Ванганинг қиёмат хақидаги башоратига қандай қарайсиз? Айнан биринчи бўлиб Япония талофати хақида айтганди. Умуман сехрга, эскстрасенс, фолбинларга ишонасизми, уларнинг хизматидан фойдаланганмисиз?\nРайҳон:-Менимча Нострадамус ва Вангаларга ишонса бўлади. Бундай инсонлар минг йилда бир келса керак. Лекин башоратни ошкор қилишга уларнинг хақлари борлиги факт эмас. Улар тўғри қилишганми йўқми менга қоронғу. Бошқа тарафдан бу маълумотлар мавжуд ва Нострадамуснинг ёзувларини ўқигандим. "Одамлар қиёмат қачон бўлишини билишни истай бошлаганларида талофатлар бошланади ва бутун мусулмон ахли кўтарилади” деганди.\nЛола: Шунга ўхшаш нарсалар содир бўлаётгандек.\nРайҳон:-Ҳа, Япония ва Лос-Анджелес сув тагида қолишини хам ўқигандим. Ванганинг гапларига яқинроқ.\nЛола: Яъни сиз бунга ишоняпсизми? Қўрқиб кетяпсизми тан олинг? (кулгу)\nРайҳон:-Тўрисини айтганда қиёматдан қўрқмайман. Чунки гоҳида дунёга назар солиб у нақадар тошбағир эканлигидан..(сўзини охиргача якунлай олмайди)\nЛола: Қиёмат бўлгани яхши дейсизми?\nРайҳон:- Қўрқмай қоламан. Билмадим, умуман ўлимга (по философски) ва дин орқали қарайман шунинг учун қўрқмайман. Агар хозир мана шу ердан чиқиб ўласан дейишса, ўтирган креслоимга чирмашиб "Йўқ, чиқмайман” демайман. Барибир бу нарсадан қочиб қутулиб бўлмайди.\nЛола: Дунё тошбағир бўлса одамлар яхши бўлишига умид, харакат қилмоқ деган тушунчаларчи?\nРайҳон:- Менимча бу нарсаларга умид қилмоқ энди кеч бўлса керак..\nЛола: Жуда бир пессимистик охангда саволларимни тугатишни истамасдим, яхшироқ сухбатда якунлашни истардим (кулгу)\nРайҳон:-Ишонишни истаган бўлардим, биласизми 5 йил аввал бу саволни берганингизда (юқори кайфият эмоциясида) "Ха, мен харакат қиламан!” деган бўлармидим. Чунки ўша пайтлар соддароқ бўлгандим, вахоланки хозир хам соддалигимни йўқотганимча йўқ.\nЛола: Яхшиликка ишонасизми?\nЛола: Наҳотки яхшилик дунёни сақлаб қолмайди?\nРайҳон:- Менимча Худо "Хой инсонлар, яқин қолди, қаранглар нималар қиляптганингизни” деб уни бизга кўрсатишга харакат қилмоқда. Дунёда бўлаётган мана шу талофатлар туфайли одамлар ўзларига четдан назар солиб қадриятларни қайта кўриб чиқишар. Хар биримиз катта бир денгиздан бир томчидек бўлсак хам, хар бир томчи харакат қилса бу денгиз харакати демак, ана шунда дунё тоза бўлади.\nЛола: Қизиқарли сухбатингиз учун ташаккур!\nСавол бериш навбати Райҳонга!\nЛойихадан БАРЧА сифатли ва эксклюзив суратлар бу ерда\nДавоми 2 қисм:\nРайхондан кутилмаган аёвсиз ва очиқчасига саволлар...\nБўлим: JurYuldus | Кўрилган: 21323 | Чоп этди: Sayyod | Теглар: lola, Rayhon, jurnalist-yulduz\n1 Rustam (08-Апр-2011 06:26) [Материал]\niPod Reklama qivotimi? Manikiga uxshagan ekan ... XD\n2 Малыш (08-Апр-2011 07:04) [Материал]\nОба суперская красотки!!!Цитата из фильма "Бабник"<<Райхон радуга а Лола рассвет>>Pазносторонняя ,сказочная,ослепительная,страстная,(недоступная)))) и самая самая!!!\n3 Aziya (08-Апр-2011 13:39) [Материал]\nto'g'risini aytsan ko'zim tolib ketdi rahmat\n4 Dilnoza (08-Апр-2011 14:49) [Материал]\nRAYHONNI JUDA YAXSHI KO'RAMAN XURMAT QILAMAN U DOIM TO'G'RI GAPIRADI\nXECH BIR AYOL ERKAKNI AQLLI QILA OLMAYDI LEKIN ENG AQLLI ERKAKNI ES XUSHINI OLIB QO'YISHGA QODIR\n5 kritik (08-Апр-2011 14:50) [Материал]\nПредлагаю в следующий раз подготовить интервью не только с переводом, но и сохранив исходный язык источника.\n6 Dilnoza (08-Апр-2011 14:54) [Материал]\nDILNOZA KUBAYEVA OLDIDA BOSHQA AKTYORLAR KO'RINMAY KETISHIGA AYBDOR EMAS BOSHQALARDA UNGA YETAYDIGAN DARAJADA MAXORAT YO'Q BO'LSA U AYBDORMI? USHUNCHALIK BERILIB O'YNAYDIKI BU ROL O'YNAYABDI DEMAYSAN RAYHON TO'GRI AYTDI UNING ROLLARIDA KAMCHILIK YO'Q\n7 Zoyi (08-Апр-2011 14:58) [Материал]\n"Райҳон:-Хеч қачон пластик жаррохлик хизматига мурожаат қилмаганман" - хмм, тогда у Райхон случилось ч/п, на нее напал рой пчел и покусал ее в губы, с тех пор они у нее так увеличились.\n8 Dilnoza (08-Апр-2011 15:00) [Материал]\nQIYOMAT QACHAN BO'LISHIN OLLOHDAN BOSHQA HECH KIM BILMAYDI U OLIMLAR ESKICHANI O'QIB O'SHA YERDA YOZILGAN GAPLARNI AYTISHADI MASALAN LENIN O'QISHGA QO'YMAGAN LEKIN O'ZI O'QIGAN O'QISH O'QISH O'QISH VA YANA O'QISH TANISH SOZLAR BUNI U AYTMAGAN O'QISH O'QISH O'QISH LOZIM BO'LADI BU SO'ZLAR U O'QIGAN KITOBDA YOZILGAN VA YANA O'QISH DEGANINI QO'SHGAN XOLOS BUNI BIZ 7SINFDA O'TGANDIK O'QISHGA QIZIQMASAM XAM MANA SHU MAVZUGA QIZQQANMAN\n9 Parvina (08-Апр-2011 15:25) [Материал]\n10 julia (08-Апр-2011 19:14) [Материал]\nMen ilgari Rayhonni unchalik yoqtirmas edim,lekin bu suhbatdan shuni angladimki,u juda aqlli va hayotga o´ta jiddiy qarovchi qiz ekan,ammo kichkina maslahatim,agar u hamma tomonlama zo´r bo´lgan,ideal erkakni kutib o´tirsa hali-beri erga tegmaydi,hayotda har bir insonning o´ziga yarasha yaxshi-yomon tomonlari bor.Demak ko´pchilik erkaklar ,xotinini qo´shiqchi bo´lishiga qarshilik qilishadi.Siz to´gri yurib,faqat ish bilan mashgúl bo´lsangiz ham baribir,mashhurligingiz uchun atrofingizda gap ko´payadi,a bu qaysi erkakka yoqadi,or-nomusi bor erkak buni ko´tarolmaydi.\n11 starboy (09-Апр-2011 00:08) [Материал]\nsizlardan iltimos,kelasi safar "қиляптганингизни"(men shu saytda bir necha bor guvoh bo'lganman-aslida esa"qilayotganingizni"),shunga o'xshash fe'lni ishlatayotganingizda adabiy tilni ishlatishingizni so'ragan bo'lardim.chunki ko'pchilikni me'dasiga ham tegishi mumkin.oldindan rahmat!\nОтвет: Сиз кўпчилик эмас шекил? Йўқ шу тарзда ёзаверамиз, асосийси янгиликни олаверинг, ўқитувчилар учун сайт эмас. Бу сайтда ёзилиш услуби хам ўзгача.\n13 Shuhrat79 (10-Апр-2011 10:14) [Материал]\nкилутти келутти кетутти деб хам ёзаверинглар.. асосийси янгиликлар..\n12 label_of_m (09-Апр-2011 20:21) [Материал]\nTog'risini etsam Lolani savollari uncha yoqmadiku, lekin Rayhonni fikr yuritishlari yoqdi. Rayhonni na ijodiga va na o'ziga oldin qiziqmaganman, lekin fikrlari yoqdi\n14 Shuhrat79 (10-Апр-2011 10:16) [Материал]\nнима чирчиклик чилангарлар одам эмасми..аслидачи уша чилангарлардан сурангчи сизни олармикин..яхши гап булмапти..\nкейин интервью агрессив холатта булганми.. 2 та душман бир-бирини изза килишдай..\n15 Ислом (21-Май-2012 15:43) [Материал]\nРайхон хакикатанам камтарин экан, яхшиямки "бошка"лар Райхонни урнида эмас экан, шунака булганида осмондан тушишмасди!\n16 Asalya (21-Янв-2013 06:34) [Материал]\nVoy bo namunca Lola ser sovol bo'masa


Париждаги кимошди савдосида динозавр скелети 6,65 миллион еврога сотилди\nЖаҳон 07:48 / 22.10.2021 3879\nДинозавр скелети дастлабки баҳоланган нархидан 4 карра қимматроққа сотилган. Бироқ бу динозавр скелети учун тўланган рекорд сумма ҳисобланмайди: бир ой олдинроқ Нью-Йоркда тираннозавр скелети 31,8 млн долларга сотилган.\nТаъкидланишича, скелети сотилган трицератопс 66 млн йил аввал АҚШнинг ҳозирги Жанубий Дакота штати ҳудудида яшаган. Палеонтологлар дастлаб динозавр суякларининг бир қисмини аниқлашган. Сўнгра бир йил ичида скелетнинг 60 фоизини, жумладан 2,6 метрлик бош суягини топишга муваффақ бўлинган. “Катта Жон” скелетининг узунлиги 8 метрни ташкил қилади. У фанга маълум бўлган энг катта трицератопс ҳисобланади. Унинг шохлари узунлиги 1,1 метрни, эни эса 30 смни ташкил қилади. Улар 16 тоннагача босимни кўтара олади.\nХаммаси бўлиб скелет 200 дан ортиқ суякдан ташкил топган бўлиб, умумий оғирлиги 700 кгдан кўпроқ. Трицератопс скелетини тиклаган мутахассисларнинг таъкидлашича, динозавр турли ҳодисаларга бой ҳаёт кечирган. Жумладан, бундан унинг бўйнидаги жароҳат дарак беради. У бу жароҳатни бошқа эркак трицератопс билан ҳудудни ҳимоялаш ёки урғочи трицератопс учун жангда олган бўлиши мумкин.\n“Катта Жон”нинг Италияда реставрациясига бошчилик қилган палеонтолог Якопо Брианонинг айтишича, у етакчилик қилган мутахассислар дунёда муқобили бўлмаган “ҳақиқий шедевр”ни яратишга муваффақ бўлишган.\n15:30 / 18.11.2021 28827


«Елбасы йўли» экспедицияси Туркистонга етиб келди\nҚозоғистонда Ҳукуматнинг бешта функцияси маҳаллий ижро этувчи органларга ўтказилади\nҚозоғистонлик олимларнинг янги ишланмаси Қозоғистонда стоматология хизматлари нархини пасайтиради\nҚР Президенти: Туризмни ривожлантириш учун Олтин Ўрда меросидан фойдаланишимиз керак\nОлтин Ўрданинг 750 йиллиги: Aтирауда халқаро конференциянинг ялпи мажлиси бошланди\nСицилияда тропик довул оқибатида икки киши ҳалок бўлди\nТуркистонда халқаро анимацион фильмлар фестивали бўлиб ўтади\nБокс бўйича Жаҳон чемпионати: Бугун қозоғистонлик 3 нафар боксчи рингга чиқади\nҚозоғистонлик совриндорга «Грэмми» ҳайкалчаси етказиб берилди\nОлтин Ўрданинг 750 йиллиги: Aтирауда халқаро конференциянинг панел сессияси бошланди\n14 Октябрь 08:00\nNUR-SULTAN. Kazinform - Қозоғистон ОТМларида жорий ўқув йилидан бошлаб 300 дан ортиқ янги таълим дастурлари жорий этилди, деб хабар беради Kazinform ҚР Таълим ва фан вазирлиги матбуот хизматига таяниб.\nҚозоғистон-Арабистон қўшма энергетика холдинги ташкил этилади Туркий Кенгаш Турк дунёси университетлари иттифоқининг V Бош Aссамблеяси бўлиб ўтди Венгрияда Қозоғистондан қанча талаба таҳсил олади\nМатбуот хизматининг хабар беришича, бу дастурлар меҳнат бозорининг замонавий талаблари ва иш берувчиларнинг мутахассисларга қўядиган талабларига мувофиқ мослаштирилган ва ишлаб чиқилган.\nЯнги ўқув дастури бўлажак муҳандислар, қурувчилар ва ўқитувчилар, менежерлар, иқтисодчилар ва ҳуқуқшунослар ва бошқа мутахассисларни тайёрлайди. Масалан, «Ядро тиббиёти», «Smart City технологиялари», «Математик иқтисод, статистика ва маълумотларни таҳлил қилиш», «Таълимда физика», «Илмий тарих», «New media», «Кончиликда 3D -моделлаштириш муҳандиси», «Наноматериаллар. ва нанотехнологиялар «ва бошқа янги дастурлар.\nБундан ташқари, IT -мутахассисларга талаб ортиб бораётганлиги сабабли, ахборот -коммуникация технологиялари (AКТ) соҳасида янги таълим дастурлари жорий этилди. Янги ўқув йилидан бошлаб университетлар «Big Data Analusis»(Катта маълумотни таҳлил қилиш), «Сунъий интеллект технологияси», «Криптология», «IT-ҳуқуқ», «Digital Engineering», «Робототехника тизимлари», «Data Scinse» фанларини ўрганишлари мумкин бўлади. , «Киберфизик тизимлар». «,» Роботик учувчисиз учиш аппаратлари «,» IT-менежмент «,» Рақамли иқтисодиёт « rf,b дастурлар бўйича минглаб янги дастурчиларни ўқитади.\nЭслатиб ўтамиз, 2021 йилда AКТ бўйича мутахассисларни тайёрлаш учун 10 мингга яқин грант ажратилган, бу 2018 йилга қараганда икки баравар кўп.\n«Сўнгги йилларда Қозоғистон меҳнат бозорида IT -мутахассисларига талаб кескин ошди. Бугунги кунда ахборот технологиялари ҳаётнинг барча соҳаларига жорий этилган. ОТМлар мутахассилар учун замонавий талабларга жавоб берадиган таълим дастурларини ишлаб чиқдилар. Таълим дастурларини амалга оширишда олий ўқув юртлари иш берувчиларнинг фикри ва эҳтиёжларини инобатга олган. Масалан, иш берувчилар ахборот тизимларини ҳимоя қилиш бўйича тренинглар зарурлиги ҳақида хабар беришди. Янги дастурларнинг асосий афзаллиги шундаки, улар меҳнат бозорида зарур бўлган амалий билимларни олишга қаратилган. Кўп янги IТ дастурлари мавжуд. Масалан, IТ-ҳуқуқ, IТ-тиббиёт «,-деди Қозоғистон Республикаси Таълим ва фан вазирлигининг Олий ва олий ўқув юртидан кейинги таълим департаменти директори Aдилет Тойбаев.\nБундан ташқари, университетлар IТ -компаниялари - бўлажак иш берувчилар билан ҳамкорлик қилмоқда. Дуал таълим фаол жорий этилмоқда, талабалар вақтининг 40 фоизини корхоналарда ўқишга сарфлайдилар. Ўз навбатида, талабалар янги таълим дастурларини юқори баҳоладилар, уларни ишлаб чиқишда амалий билимларга алоҳида эътибор қаратилганини қайд этдилар.\nЭслатиб ўтамиз, барча янги таълим дастурлари олий ва олий ўқув юртидан кейинги таълим дастурлари реестрига киритилган.\nЭслатиб ўтамиз, аввалроқ Қозоғистон Республикаси Таълим ва фан вазирлиги Қозоғистон олий ўқув юртларининг таълим хизматларига қўйиладиган талабларни ўзгартирди. Инновациялар мутахассисликлар билан боғлиқ ҳолда жорий этилади ва олий таълимнинг амалий йўналишини кучайтиришга қаратилган. ОТМлар тажрибали мутахассисларни жалб қилиш имкониятига эга.\n#ҚР Таълим ва фан вазирлиги #Ахборот технологиялари\nВенгрияда Қозоғистондан қанча талаба таҳсил олади\n1 Қозоғистонда ҳайвонларнинг ўлимига олиб келган шафқатсизлик учун қандай жазо бор\n2 1 миллионга яқин одам Қозоғистонга кўчиб келиш ниятида – «Ватандошлар жамғармаси»\n3 Россияда коронавирусдан бир кунда 1123 киши вафот этди\n4 Ўзбекистон 43 та давлатга қарийб 140 минг тонна узум экспорт қилган\n5 Илон Маск жаҳон тарихидаги энг бой одамга айланди\n6 Қозоғистон Республикаси Ҳукумати Aстана давлат хизмати марказини қўллаб-қувватлаш бўйича келишувни узайтирди\nҚозоғистонда юзни таниш технологиясини жорий этиш масаласи кўриб чиқилмоқда


Олти ёшли болакайни қутқаришда 8-синф ўқувчиси ҳам иштирок этди - ФВВ - 13.06.2022, Sputnik Ўзбекистон\nОлти ёшли болакайни қутқаришда 8-синф ўқувчиси ҳам иштирок этди - ФВВ\n8-синф ўқувчиси Озодбек Йўлдошев қудуқнинг тор туйнугидан ўтиб, болакайни олиб чиққан. 13.06.2022, Sputnik Ўзбекистон\nТОШКЕНТ, 13 июн - Sputnik. Қашқадарёнинг Чироқчи туманида 25 метрли қудуққа тушиб кетган 6 ёшли болакай қутқариб қолингани ҳақида хабар берган эдик. Фавқулодда вазиятлар вазирлигига кўра, махсус қутқарув операциясида 8-синф ўқувчиси ҳам қатнашган.“Қалқама” маҳалласида яшовчи 109-сонли мактаб ўқувчиси Озодбек Йўлдошев қудуқнинг тор туйнугидан ўтиб, болакайни олиб чиққан. Унга велосипед совға қилинди.Эслатиб ўтамиз, кеча Чироқчи туманида олти ёшли бола 25 метрли артезиан қудуққа тушиб кетган эди. Воқеа жойига зудлик билан вилоят ФВБ қутқарувчилари ва тегишли хизматлар куч-воситалари етиб борган. Қутқариш ишларига ФВБнинг махсус техникалари, экскаватор, грейдер ва бошқа техникалар жалб этилган.Олиб борилган махсус қутқариш операцияси натижасида бола бугун қутқариб олинган.Айни вақтда боланинг аҳволи яхши. Малакали тиббий хизмат кўрсатиш учун тез тиббий ёрдан ходимларига топширилган.\n© МЧС УзбекистанаМальчик который участвовал в спасении 6-летнего ребенка\n8-синф ўқувчиси Озодбек Йўлдошев қудуқнинг тор туйнугидан ўтиб, болакайни олиб чиққан.\nТОШКЕНТ, 13 июн - Sputnik. Қашқадарёнинг Чироқчи туманида 25 метрли қудуққа тушиб кетган 6 ёшли болакай қутқариб қолингани ҳақида хабар берган эдик. Фавқулодда вазиятлар вазирлигига кўра, махсус қутқарув операциясида 8-синф ўқувчиси ҳам қатнашган.\n“Қалқама” маҳалласида яшовчи 109-сонли мактаб ўқувчиси Озодбек Йўлдошев қудуқнинг тор туйнугидан ўтиб, болакайни олиб чиққан. Унга велосипед совға қилинди.\n“Кичик қаҳрамон қутқарувчи акалари ва махсус асбоб-анжомлар ёрдамида қудуқнинг тор туйнугидан мардонавор ўтиб, болакайни олиб чиқди. Ўз навбатида, ёш халоскор қаҳрамон — Озодбекка барча юртдошларимиз қатори Фавқулодда вазиятлар вазирлиги улкан миннатдорлик билдиради”, дейилади хабарда.\nЭслатиб ўтамиз, кеча Чироқчи туманида олти ёшли бола 25 метрли артезиан қудуққа тушиб кетган эди. Воқеа жойига зудлик билан вилоят ФВБ қутқарувчилари ва тегишли хизматлар куч-воситалари етиб борган. Қутқариш ишларига ФВБнинг махсус техникалари, экскаватор, грейдер ва бошқа техникалар жалб этилган.\nОлиб борилган махсус қутқариш операцияси натижасида бола бугун қутқариб олинган.\nАйни вақтда боланинг аҳволи яхши. Малакали тиббий хизмат кўрсатиш учун тез тиббий ёрдан ходимларига топширилган.


Жазо эмас, жиноят шармандалик.\nҚимматхон ёши қирқдан ўтиб қолган бўлса-да, пардоз-андозни канда қилмайдиган, кўйлагининг этаги ҳамон тиззадан тушмаган сатанг аёл. Қип-қизил бўялган лаблари узоқдан кўзга ташланади. Юзига қарасангиз, беўхшов пардозидан таъбингиз хира бўлади. Бирор кимса бу аёлнинг пардозсиз юзини кўрмаган бўлса керак.\nҚимматхон йўлга чиқиб, машиналарга қўл кўтарди. Ёнгинасида тўхтаган оқ рангли “Ласетти”нинг эшигини очиб, ҳайдовчидан сўради:\n– Беруний туманига кетасизми?\n– Мени ҳам олиб кетинг.\n– Майли, ўтиринг.\nҚимматхон машинанинг олд ўриндиғига ўтириб, ҳайдовчига разм солди. Яхши кийинган, эллик ёшлардаги бу эркакнинг кўзлари ўйнаб турганини кўриб, осон ўлжа бўлиши мумкинлигини ўйлади. Уни яхшироқ билиб олиш учун гапга солди:\n– Мен бировнинг иккинчи хотини эдим. Лекин иккинчи хотин бўлиш менга ёқмади, шунинг учун уни ташлаб кетдим.\n– Бошқа одамга турмушга чиқсангиз бўлади-ку.\n– Сизга ўхшаган яхши одамлар учрамади-да.\nҚимматхон негадир дарё ёқасига элтувчи овлоқ йўлни кўрсатди, ҳайдовчи ҳайрон бўлганича машинани ўша томон ҳайдади. Кимсасиз жойларни кўрган ҳайдовчи:\n– Сизни айнан қаерга ташлаб ўтишим керак? – деб сўради.\n– Хоҳлаган жойингизга! – Қимматхон шундай дея кафтини ҳайдовчининг тиззасига қўйди.\nҲайдовчи ялт этиб Қимматхонга қаради, бироқ унинг кафтини тиззасидан олиб ташламади. Қимматхон вазиятдан фойдаланиб, бир қўли билан машина салонидаги буюмлар қутисини очди ва ичидаги ҳамённи олди. Воқеанинг қолган қисми кўз очиб юмгунча содир бўлди. Қимматхон ҳамённи титкилади, ичида анчагина сўм ва уч юз АҚШ доллари борлигини кўриб, кўзлари қувнаб кетди. Уч юз долларни шоша-пиша сийнабандига тиқди:\n– Акажон, бу менга совғангиз бўлади. Раҳмат сизга!\nҲайдовчи дастлаб нима бўлаётганини англамади. Сўнг:\n– Синглим, ҳазиллашманг! Пулларимни жойига қўйинг! – деди каловланиб.\nКейин Қимматхоннинг пулни қайтариш нияти йўқлигини сезди шекилли, машинани тўхтатди.\nҲазил аралаш суҳбатдан бошланган тортишув даҳанаки жангга айланди. Бир пайт Қимматхон кўйлагининг ёқасини қаттиқ тортди. Ўз сочини ўзи юлиб, ўзини-ўзи муштлаб, овозининг борича додлай бошлади:\n– Ёрдам беринглар! Мени зўрлашмоқчи. Ким бор?\n– Синглим, менга туҳмат қилманг. Пулимни қайтаринг.\nҚимматхоннинг чинқириғи авжига чиқди:\n– Сени қаматаман, билдингми! Ҳали кўрасан. Менинг танишларим кўп, қилган ишинг учун жавоб берасан ҳали!\n– Ахир, сизга ҳеч нарса қилмадим-ку?\n– Қани кимга ишонишар экан. Кийимимни йиртдинг, мени урдинг. Буёғини экспертиза ҳал қилади. Зўрлашга ҳаракат қилганинг учун қамаласан, хотинингни олдига бориб жанжал ҳам кўтараман, шарманда бўласан. Қани, милицияга ҳайда машинани!\nҚимматхоннинг ўзига бу қадар ишонишидан таажжубланган ҳайдовчи, машина қаршисида иккита одам турганини кўрди. Аёл зумда машинадан тушди-ю, уввос солганича уларнинг ёнига югурди. Ҳайдовчини бармоғи билан кўрсатиб:\n– Менга шилқимлик қилди, зўрламоқчи бўлди. Ёрдам беринглар, қутқаринглар мени! – деб ялинди ва ўша одамларнинг орқасига ўтиб олди.\nУлар эса ҳайдовчининг ёнига келишди. Бирови унга дашном берди:\n– Ака, уялмайсизми? Ёшингизга қаранг!\n– Тўғри тушунинглар, мен у аёлга ҳеч нарса қилмадим. Туҳмат қиляпти менга. Уйига ташлаб қўйишимни сўраб, машинамга ўтирган эди...\nШу пайт Қимматхон ҳайдовчининг гапини бўлди:\n– Нималар деяпсан, ифлос! Менинг уйим туман марказида. Сен нега мени алдаб, машинани дарё бўйига ҳайдадинг? Машинани тўхтат, дедим. Машинадан сакрамоқчи бўлганимдагина тўхтатдинг. Кийимларимни йиртдинг, мени зўрламоқчи бўлдинг. Сенга қаршилик кўрсатаётганимда тилла зирагим ҳам тушиб қолди!\nҚимматхоннинг охирги сўзлари ҳайдовчининг қулоғига кирмади. Унинг қаршисида аёл эмас, пешонасидан иккита шох ўсган, сўйлоқ тишларини чиқариб кулаётган иблис турганга ўхшарди. Қимматхон ҳар икки гувоҳнинг исми шарифи, манзили ва телефон рақамларини ёзиб олди. Бу аёлга бас кела олишига кўзи етмаган ҳайдовчи ноилож унга ялиниб, кечирим сўрашга тушди. Анча ялинишлардан кейин Қимматхон келишувга рози бўлди. “Зўрлашга уринган” ҳайдовчидан ўн миллион сўм беришини талаб қилди. Йиртилган кийимлар ва йўқолган зиракнинг пули ҳам ҳисобланди. Ҳайдовчи энди ҳеч қачон машинасига аёлларни миндирмасликка қасам ичганича, Қимматхоннинг талабларини бажарди...\nШу тарзда мўмайгина пулни қўлга киритган Қимматхон янги ўлжалар излашга тушди. “Ов”и бир эмас, бир неча марта бароридан келди.\nБир гал навбатдаги ўлжасининг машинасига ўтирар экан, ҳайдовчига разм солиб қаради. Ўттиз беш ёшлардаги кўркам йигит навбатдаги ажойиб ўлжаси бўлиши мумкинлигини ўйлаб, айёрона илжайди. Бир оз юрганларидан сўнг йигит машинани АЁҚШ ёнида тўхтатди ва ёқилғи қуйиши кераклигини айтди. Сўнг машинанинг буюмлар қутисидан ҳамёнини олиб, ичидаги пулларни санай бошлади. Пулни кўрган Қимматхоннинг кўзлари ёнди. Ҳайдовчи Қимматхонга йўл-йўлакай катта тадбиркор эканлигини, тўрт-бешта дўкони борлиги ва хориждан маҳсулот олиб келиб сотишини айтганди.\nБирдан машина тўхтади. Машинадан тушган Қимматхон кўчани бошига кўтариб ёрдам сўрай бошлади. Бу орада орқадан бир машина келиб тўхтади. Машинадаги йўловчилардан бири Қимматхондан:\n– Опа, тинчликми? Нима бўлди сизга? – деб сўради.\n– Мана бу йигит мени зўрламоқчи бўлди, – деди Қимматхон йиғлаб.\n– Кечирасизлар, бир дақиқа. Мен бу опа билан гаплашиб олай, илтимос.\nҲайдовчининг овозини эшитган Қимматхон сергак тортди, машинадаги одамлар қараб турганини кўриб, дадиллашди:\n– Гаплашсам гаплашавераман! Сендан қўрқармидим?\nСўнг ҳайдовчи йигит билан йўл четига чиқди. “Нима гапинг бор”, дегандай унга кўзларини лўқ қилиб қаради.\n– Опа, илтимос, менга туҳмат қилманг! Бу менинг шаънимга тўғри келмайди. Сизга нима ёмонлик қилдим, ахир? Мендан нима истайсиз?\n– Гапни қисқа қил! Тақдиринг менинг қўлимда. Истасам, сени қаматиб юбораман!\n– Опа, ҳаддингиздан ошяпсиз!\n– Сени кечиришим учун ўн минг доллар берасан!\n– Опа, менда унча пул йўқ. Ёнимда минг доллар бор, шуни олинг.\nҲайдовчи ҳамёнидаги бор пулни олиб, секин Қимматхонга узатди. Машинадаги одамлар ўзаро суҳбатлашиб турганини кўрган Қимматхон пулларни одатдагича сийнабандига яширди.\n– Қолган тўққиз минг долларни қачон берасан?\n– Сизга бунча пул топиб беролмайман.\n– Унда қаматтираман сени!\nБирдан уч аёл ва икки эркак пайдо бўлди. Аёллардан бири милиция формасида эди. Ўзини терговчи деб таништирган ёши каттароқ киши, Қимматхон минг АҚШ доллари олган ҳайдовчини кўрсатиб, деди:\n– Бу йигит бизнинг тезкор вакилимиз, капитан Бобур Авезов. Сизни анчадан буён кузатиб юрганди. Сиз ўтирган машинага яширин камералар ўрнатилган. Капитан бўлган воқеани, сизнинг ҳамма гапларингизни ёзиб олган.\nКейин формали аёлга ишора қилди:\n– Манави ходимамиз эса холислар гувоҳлигида сиз сийнабандингизга яширган ва экспертлар томонидан кукун билан ишлов берилган пулларни ашёвий далил сифатида олади.\n“Ов”и юришмаган Қимматхон бир терговчига, бир ҳайдовчига қаради, нима қилишни, нима дейишни билмай бўшашиб туриб қолди.


7 ой аввал 944 siyrat.uz\nРасулуллоҳ соллаллоҳу алайҳи васалламни тушида кўриш катта шараф ҳисобланади. Баъзида солиҳ кишиларнинг пайғамбаримизни тушларида кўрганини эшитиб, «Кошки эди мен ҳам у зотни тушимда кўрсам эди», деб орзу қиламиз. У зотни тушида кўрганлардан «Расулуллоҳ соллаллоҳу алайҳи васалламни васфлаб беринг», деб илтимос қилганимизда, уларнинг кўпчилиги эслолмайман, деб узрини билдиради. Баъзи аҳли илмлардан Пайғамбаримиз соллаллоҳу алайҳи васалламни тушда кўриш учун нима қилиш керак, деб сўраганимизда, улар: «Узотга саловот айтиб, суннатларига амал қилиш билан бир қаторда, у зотнинг хилқатларини васфлаб берган китобларни ўқиш керак. Чунки у зотни шамоилларини (яъни юз кўринишларини) билгандан кейин, «Мен Пайғамбаримиз соллаллоҳу алайҳи васалламни тушимда кўрдим», деса бўлади», дейишди.\nШунинг учун у зотнинг шамоилларини баён қилиб берувчи баъзи ҳадисларни сизнинг эътиборингизга ҳавола қиламиз. Шояд шу шамоилни ўқиб чиқандан кейин у зотни тушимизда кўрсак!\nБаро ибн Озиб розияллоху анҳу деди:\n«Расулуллоҳ соллаллоҳу алайҳи васаллам одамлар ичида юзи чиройлироғи, ахлоки гўзалроғи ва ўрта бўйли эдилар».\nБошка ривоятда деди:\n«Расулуллоҳ соллаллоҳу алайҳи васаллам ўрта бўйли, кенг елкали бўлиб, сочлари қулоқларининг юмшоқлари қадар тушар эди. Мен қизил кўйлак кийган пайтларида у зотдан кўра чиройлироқ одамни кўрмадим» Имом Бухорий ривояти.\nАбу Исхок Сабиъий розияллоҳу анҳу деди:\n«Бир одам Бароъ ибн Озибдан: «Расулуллоҳ сjллаллоҳу алайҳи васалламнинг юзлари қилич каби эдими?» — деб сўраганида: «Йўқ, Ой каби эди» — деб жавоб берди». Имом Бухорий ривояти.\nАнас розияллоҳу анҳу деди:\n«Расулуллоҳ соллаллоҳу алайҳи васалламнинг кафтларидан кўра мулойимрок бўлган на ипак на бошқа нарсани ушламадим ва Расулуллоҳ соллаллоҳу алайҳи васалламнинг ҳидларидан кўра хушбўйроқ ҳидни топмадим». Муттафақун алайҳ.\nҲаё хам Расулуллоҳ соллаллоҳу алайҳи васалламнинг сифатларидан бири эди. Абу Саъид ал-Худрий розияллоҳу анҳу деди:\n«Расулуллоҳ соллаллоҳу алайҳи васаллам чимилдиққа кирган бокира қиздан хам ҳаёлироқ эдилар. Агар бирон нарсани ёқтирмасалар, биз уни юзларидан сезар эдик». Имом Бухорий ривояти.\nҚуйида у зотнинг кўриниш ва сифатларини мухтасар санаб чиқамиз:\n1.Ўрта бўй эдилар.\n3. Олдинга мойил бўлиб юрардилар.\n4. Икки елкалари ораси кенг эди.\n5. Кафт ва қадамлари тўла, гўштли.\n6. Бошлари катта, юзлари думалоқроқ, кўзлари қора эди.\n8. Киприклари узун. Тана аъзолари бир-бирига мутаносиб, хушбичим эди.\n16. Тишлари майда, ялтироқ, олдинги тишлари бир-биридан алоҳида кўринар эди.\n20. Икки елкалари ўртасида пайғамбарлик муҳри бор. Бу муҳр каптар тухумидек келадиган қизғиш гўшт, усти тук эди.\n24. Сочларини тарар, бўяр (қора-қизил рангга) ва баъзида фарқ очардилар.\n25. Ўнгдан бошлашни суярдилар. Сочга ёғ суртардилар. Ҳаж ва умрада олдирганлар.\n27. Кийимни йиртилгунча кияр эдилар.\n29. Салла ўрардилар (7-12 газ).\n31. Таомни суяниб емасдилар. Таомни айбламас, ёқса ер, ёқмаса тарк этар эдилар.\n33. Хонтахта устида овқатланмас эдилар.\n36. Бодрингни ва қовунни (янги) хурмо билан қўшиб ер эдилар.\n37.Сув ичганларида уч бор тўхтаб-тўхтаб, нафас олиб ичардилар.\n40. Бирор нарсага ишора қилсалар, бутун кафтлари билан ишора қилар эдилар.\n42. Шеър ўқир ва эшитар эдилар. (Шоирлари: Ҳасан ибн Собит).\n43. Аввал икки ракат енгил намоз ўқиб, сўнгра таҳажжудга киришардилар.\n47. Саҳобалар у зотни кутиб олиш учун ўринларидан туришмас эди.\n48. Қаерга борсалар, бўш ўринга ўтирардилар.\n49. Уйдаги вақтлари учга бўлинарди: 1. Ибодат; 2. Уй ишлари; 3. Шахсий ишлар.\n51. Ўзларига эрта учун озиқ- овқат олиб қўймас эдилар.\n53. Сариқ либосни суймас эдилар.\n55. Ўзлари дарвешона ҳаёт кечирсалар-да, эҳсонлари шоҳларникидан аъло эди.\n56. Ҳадя олиб, мукофот берардилар. Ҳадяларни келган куниёқ (муҳтожларга) тарқатар эдилар.\n57. Узоқдаги товушларни ҳам эшитар, ҳеч ким кўра олмайдиган масофани бемалол кўрар, қоронғуда ҳам кундузгидек бемалол кўраверар эдилар.\n58. Лўнда, қисқа, аниқ, такаллуфдан холи ва айни пайтда фасоҳат билан гапирар эдилар.\n60. Ҳазилларига ёлғон аралашмас эди.\n61. Кулишлари чиройли табассум эди.\n62. Дастлаб кўрган одамни ҳайбатлари босар, муомала қилиб таниганидан сўнг, ҳамма у зотни яхши кўриб қолар эди.\n65. Кам овқат ер, кам ухлар эдилар.\n66. Ўзлари учун интиқом олмасдилар.\n67. Вафот этганларида ҳазрати Али (Аллоҳ у кишидан рози бўлсин) ғусл қилдирган, амакилари Аббос ва у зотнинг ўғиллари Фазл (Аллоҳ у кишидан рози бўлсин) ёрдам\n69. Мерослари садақа қилиб берилган.\nБулар Расулуллоҳ соллаллоҳу алайҳи васалламнинг хилқати ва хулқлари ҳақида нақл қилинган баъзи сифатлар, холос. Ҳолбуки, Аллоҳ таоло пайғамбаримиз соллаллоҳу алайҳи васалламнинг хилқат ва хулқларини мукаммал қилиб яратгандир. Ота-онам у зот соллаллоҳу алайҳи васалламга фидо бўлсин!\nАбдулазиз Усмон тайёрлади


Давлат қайси нархларни тартибга солади? | Ўзбекистон ва жахон янгиликлари\nИқтисод 10 апрель 17:01 66\nВазирлар Маҳкамасининг 30.03.2018 йилдаги 249-сон қарори билан Товар бозорида сотиладиган товарларнинг (ишлар, хизматларнинг) монопол юқори ва монопол паст нархларини аниқлаш тартиби тўғрисидаги низом тасдиқланди.\nИлгари биз мазкур ҳужжат лойиҳасини шарҳлаган эдик. Тасдиқланган таҳрирга киритилган бир қатор асосий тузатишларни кўриб чиқамиз, деб ёзади Norma\nТақдим этилган маълумотларни ўрганиб чиққан ва молиявий-хўжалик фаолиятини таҳлил қилган назорат қилувчи орган иш қўзғатадиҳамда қонунбузарга аниқ хатти-ҳаракатларни бажариш: тўхтатиш, бартараф этиш ва бундан кейин қонун ҳужжатлари бузилишига йўл қўймаслик; асоссиз олинган даромадни истеъмолчиларга қайтариш; дастлабки ҳолатни тиклаш ва бошқалар ҳақида кўрсатма беради.\nижтимоий аҳамиятга эга ва стратегик турдаги;\nтабиий монополия шароитларида ишлаб чиқариладиган;\nнархларининг тартибга солиниши Президент қарорлари билан назарда тутилган.\nНархлари тартибга солинадиган товарлар (ишлар) рўйхати билан ҳавола орқали танишиш мумкин.


13 апрел 2021, Тошкент вақти: 22:26\nСурия демократик кучлари Раққани озод қилган дақиқалар. 2017, 17 октябрь.\nАҚШ дастаклаётган кучлар якшанба куни Суриянинг энг катта нефть конини “Ислом давлати” жангари гуруҳидан тортиб олди. Associated Press агентлигининг хабар қилишича, Курдлар етакчилигидаги Сурия демократик кучлари ҳамда Сурия ҳукумати Дайр уз-Зур вилоятидаги ҳудудларни эгаллаб олишга ошиқмоқда.\n“Ал-Умар” нефть кони жангари гуруҳнинг муҳим даромад манбаи бўлган. “Ал-Умар” мамлакатдаги энг бой кон ҳисобланади.\nАҚШ етакчилигидаги коалиция ҳамда Россия ҳаво ҳужумлари таъсирида кон қандай аҳволга келгани ҳозирча номаълум.\nСурия демократик кучлари АҚШ етакчилигидаги коалиция кўмаги билан конни “тез ва кенг кўламли ҳарбий амалиёт” ортидан эгаллаб олганини билдирди.\nХабарларга кўра, айрим жангарилар кон атрофидаги уйларга яширинган, улар билан тўқнашувлар давом этмоқда.\nАҚШ етакчилигидаги коалиция кон жангарилардан тортиб олинганини тасдиқлади.\nҚароргоҳи Лондонда жойлашган Сурия инсон ҳуқуқлари обсерваториясининг билдиришича, ҳукумат кучлари “Ал-Умар” кони яқинидаги ҳудудлардан чекинган. Сурия демократик кучларининг билдиришича, ҳукумат кучлари кондан 3 км масофада турибди.\nСурия ҳукумати кучлари Россия ҳаво ҳужумлари ҳамда Эрон дастаклаётган жангчилар кўмаги билан Ироқ билан чегара яқинидаги Дайр уз-Зур вилояти пойтахти Дайр уз-Зур шаҳрининг аксар қисмини ҳамда Маядин шаҳрини қўлга олган.\nСурия демократик кучлари Дайр уз-Зур вилоятининг Фрот дарёсининг шарқий қирғоғидаги кўплаб қишлоқларни қўлга олган. Гуруҳ яна бир неча газ конини ҳам эгаллаган.\n“Ислом давлати” жангари гуруҳи “Ал-Умар” конини 2014 йилда эгаллаб олган эди. Ўшанда гуруҳ Сурия ва қўшни Ироқда йирик ҳудудларни қўлга олган. Ўша пайтда кон кунига тақрибан 9 минг баррель нефть қазиб олган. Ҳозирда кон қандай аҳволда экани номаълум.\n2015 йилги маълумотга кўра, Сурияда 2,5 миллиард баррель нефть заҳираси бор. Яъни, қўшнилари орасида Сурия Ироқдан кейин туради.\nСурияда 2011 йил фуқаролар уруши бошланишидан аввал нефть саноати мамлакат иқтисодининг асосий таянчи бўлган.\nСурия демократик кучлари томонидан “Ал-Умар” конининг эгаллаб олинишига Сурия ҳукумати қандай жавоб қайтариши ҳозирча номаълум. Мамлакат президенти Башар Асад кейинчалик Суриядаги барча ҳудудларни ҳукумат бошқарувига олишга онт ичган.\nКейинги икки йил давомида “Ислом давлати” жангари гуруҳи Сурияда ҳам, Ироқда ҳам эгаллаб олган ҳудудларини қўлдан бой бериб келмоқда. Ўтган ҳафтада АҚШ дастаклаётган кучлар жангариларни Суриянинг Раққа шаҳридан сиқиб чиқарди.\nАҚШ маълумотига кўра, Сурия шарқида ва Ироқ ғарбида “Ислом давлати” гуруғининг 6,5 минг жангариси қолган.\nРоссия армиясида хизмат қилаётган чет элликлар хориждаги ҳарбий амалиётларида қатнаша олади


Sunday, 03 July 2016 12:41\nРисолат газетаси шундай ёзади, Сурияда террористик гуруҳларни Эрдуғоннинг ўзлуксиз ҳимоят этиши ва минтақада Ол-Саъуд билан Анкаранинг ҳамжиҳат бўлиши Туркиянинг президенти ва энг муҳими ушбу мамлакатнинг халқига катта зарар етказади. Эрдуғон такфирий ва террористик гуруҳлардан ҳимоят этиш зимнида ўз мамлакати учун хавфсизлик бўҳронларини ҳам армуғон келтирди. Туркия президенти ҳамда адолат ва тараққиёт партияси учун бу масала икки жиҳатдан ҳам ютқазадиган бир уйин ҳисобланади. Шуниси аниқким, Истанбул аэропортида вужудга келган террористик ҳодисалар Сурия тизимини ўзгартириш ва ушбу йўлда такфирий гуруҳларни ҳимоят этиш учун сармоя киритишда Эрдуғоннинг мағлубиятга юзмаюз бўлишидан далолат беради. Ҳақиқат шундан иборатким, Туркияда мавжуд бўлган хавфсизлик бўҳрони охирги йиллар давомида ушбу мамлакат томонидан минтақада олиб борган нотуғри сиёсатларининг маҳсулидир. Шунинг учун ушбу бўҳронларга қарши ҳар қандай кўраш олиб бориш Эрдуғон сиёсатларини ислоҳ этиш ва ИШИД террористик гуруҳининг асосий ҳомийлари унвонида Америка, Саъудия Арабистони ва Қатар мамлакатларидан узоқда бўлишни талаб этади.\nХалқаро масалалар бўйича мутахассис Ҳасан Ҳонийзода ҳам Ибтикор газетаси билан қилган ўз сўҳбатида, охирги йиллар давомида турли террористик гуруҳлар Америка, Арабистон, сионистик режим, Туркия, Ироқ ва айрим араб мамлакатларининг кўмаклари билан шаклланди ва бугунги кунга келиб бутун жаҳон бир ҳодиса унвонида кенгайиб бормоқда.\nПариж, Брюссель, Истанбул, Афғонистон ва эндиликда Бангладеш ва ярим оролда вужудга келган террористик терактлар террористик гуруҳлар дунё миқёсида ўз фаолиятларини кенгайтириш ҳолатида қарор олганларидан далолат беради, -деб айтди.\nҲасан Ҳонийзода ўз сўҳбатининг давомида бир вақти Ўрта Шарқда ҳарбий-сиёсий мақсадларини амалга ошириш учун бир восита унвонида террористик гуруҳлар ва ИШИД террорчи гуруҳидан Ғарб ва Америка давлатлари фойдаланишарди ва энди эса ушбу гуруҳлар, айниқса ИШИД террористик гуруҳини бартараф этишга улар қодир эмаслар ва ушбу террористик гуруҳлар эса бутун жаҳоннинг бир бўҳронига айланиб қолмоқда. Кеча Туркия бугун эса Бангладеш ва эртасига эса Хитой ва Россия террористларнинг қурбонига айланишади,-деб қўшимча қилди.\nМардум Солори газетаси шундай ёзади Европа Иттифоқи ва Нато ташкилоти энди ўтган вақтларга қараганда Россияга нисбатан жиддийроқ сайъ-ҳаракат қилишади. Европа Иттифоқи, Америка ва Ғарб мамлакатларининг Россияга қарши иқтисодий санкцияларни жорий этишлари билан бирга ҳарбий арсаларда ҳам Россияни жиддий қарор қабул қилиш йўлида қарор беришган. Чунки қадаммақадам ривожланган уруш воситалари билан жиҳозланган ўз ҳарбийларини Россиянинг чегара яқинларида жойлаштиришлари ва ҳар куни ушбу мамлакатнинг хавотирланишини кучайтиришга муяссар бўлишган.\nБугунги кунда Ғарб мамлакатларининг ҳарбийлари Нато ташкилоти ва Америка қолибида шарқий Европа, Қора ва Балтика денгизида жойлашган. Ҳамда Руминия, Польша, Чехия, собиқ Совет Иттифоқининг бешта республикалари Россияга чегарадош бўлган Литва ва Эстония, Латвия, Малдавия ва узоқроқда Грузия ҳамкорлик қилиш унвонида доимий ёки вақтинчалик равишда ҳарбий тактик машғулотларда иштирок этишмоқда. Бу санкциялар ва бошқа ҳодисалар шуни кўрсатадиким, европаликлар Россияга қарши жиддий позиция олишга сайъ-ҳаракат қилишмоқда ва ушбу жараённинг давом этиши эса Масквани ҳам мудофаа этиш учун қарши қарор қабул қилишга мажбур этиши мумкин ва бу бўҳронни хатарли даражаларга кенгайтириши мумкин.\nБу мавзў далолат берадиким Европа ва Нато ташкилоти Россия билан урушни бошлаш томон ҳаракат қилишмоқда.